Og dog bære blus vi med vrede\nDet er sært, som dem, der vil finde fred, aldrig kan få ro.\nGrundtvig, der ønsker sig julesorgen slukket.\nSom Luther, der havde svært ved at finde en nådig Gud.\nOg sådan også med Ejvind Larsen, der ikke kan finde en nådig Larsen.\nSamfundet og de fleste af os har det også sådan med ham.\nHan bliver aldrig helt tilfreds med os. Hvordan finder vi en nådig Larsen?\nEjvind har selv gravet efter den nådige Larsen i årevis, helt sikker på, at engle findes i jordhøjde og derunder og ikke oppe i skyerne.\nEjvind Larsen er en slags samtids-arkæolog. Jeg siger med vilje ikke samtids-historiker, for det er en, der som regel presser et indlært, allerede forældet historisk system ned over nutiden - for derefter at kunne sammenligne med fortiden.\nLarsens værk er at være arkæolog i nutiden. At grave i fortiden er ingen sag, for der er jord omkring, så man sagtens kan skelne skat fra skidt.\nAt grave i samtiden er svært, fordi det værdifulde er gemt i ligegyldigheder, som alle andre tager dybt alvorligt og mener er det allervigtigste, men det er Larsens bedrift mellem ligegyldighederne at finde samtidens værdier, som han så ikke måler med fortiden, men med fremtiden.\nMan skal passe på dem, der taler meget om historie, sådan som Larsen gør. Den slags folk løber med vores fremtid, for ved at tale om historie skaber de tillid hos os, og imens bestemmer de fremtiden. Larsen er sådan en størrelse, der ved, at fremtiden ikke bare er, hvad sker, men hvad vi vil have, at der skal ske.\nEjvind Larsen har gravet i alle årene, på jagt efter den samme skat. Og hans evne midt i graveriet er at lade være med at kysse frøen, når han ser den. Alle andre i samtiden vil presse prinsesser ud af tudser og frøer, men længe før fredningsloven til bevarelse af tudser og frøer gik Larsen rundt og var forelsket i tudsen selv. Han ønskede ikke virkelighedens forandring, ville ikke eventyrets mirakel, men ville i stedet forandringens virkelighed, ville have godtaget tudserne i alle deres former, mest de menneskelige, som et stykke natur. Han ville have os til at forandres, så vi fik øje på virkeligheden og satte den over underholdningen. Og samtidig ville han miraklet, ikke at tudser blev til prinsesser, heller ikke at magthavere blev menneskelige, men selve miraklets eventyr, at vi lærte at godtage tudser som tudser og magthavere som mennesker.\nNår der undervejs i gravningen dukkede noget op, som alle andre ville slå ihjel, så værnede Ejvind Larsen det, turde give plads for det. Han brugte sin vrede til at værne det, han selv kalder det frugtbare i tvetydigheden. Og tvetydige er jo alle eventyr, også virkelighedens eventyr om dagligdagens tusser og frøer.\nEt sted siger han: (Information 30. maj 1997): "Vil man tilhøre det gode selskab, skal man ikke komme med kendsgerninger, der viser, at Danmark er ramt af et sår, og man må under ingen omstændigheder frygte, at det kan blive et ulivssår. I så fald er man ikke optimistisk, og er man ikke optimistisk, er man ikke moderne, endsige postmoderne.\nVrede over noget som helst grundlæggende i udviklingen er udelukket. For udviklingen er identisk med fremskridtet, og hvem går imod fremskridtet?"\nJeg bliver sat på plads, hver gang Ejvind Larsen skriver en artikel, men ikke nødvendigvis på Larsens plads, ikke altid på samme plads som han.\nUndervejs har jeg da været meget overrasket, mest når han var socialist, aldrig når han var mystiker, skønt det hos ham i grunden er det samme.\nNår jeg føler mig sat på plads har det intet at gøre med, at jeg selv kan lade være med at tænke - og bare gøre som Ejvind Larsen, for vi har aldrig holdt felttog sammen, vi har aldrig redet side om side i et aftalt korstog.\nJeg havde det da svært med Larsen, da LOs Thomas Nielsen pludselig skulle godtages som frelser, eller også var det Ejvind, der var LOs frelser. Jeg fattede det aldrig helt, men jeg så godt, at da alle de andre omkring murens fald havde travlt med at forråde det, de hidtil havde troet på eller bildt os ind, at de troede på, men som de i hvert fald levede af, så rykkede Larsen ind, hvor de fleste - også jeg - talte om fagforbening og fagforstening.\nDer har været mange af dens slags udture fra Ejvinds side, sære svinkeærinder ud i noget, der skulle vise sig at være vigtigt. Larsen-rejser var opfundet længe, før der kom dyner ind i sagen. Jeg har ikke været med på alle de rejser, men man behøvede heller ikke styrte rundt i hælene på Ejvind, for han kom altid tilbage til udgangspunktet, og der stod jeg så, lige uden for Det radikale Venstres frønnede mark-led, dybt utilfreds med at være holdt udenfor og med endnu større ulyst til at træde indenfor. Imens havde Ejvind Larsen så både besøgt Mao, LOs Thomas Nielsen, Bertel Haarder, Søren Krarup og Hans Jørgen Lembourn.\nMen når jeg alligevel føler mig sat på plads, er det hver gang på grund af hans form. Det er hans måde at behandle modstanderne på. Det er hans måde at opsuge anderledes synspunkter på.\nIgen og igen graver Larsen så meget på det samme dyrebare sted, at han til sidst for en tid forsvinder ned i hullet, fuldstændig bjergtaget af den nye verden, han oplever under gulvet blandt eksistenser, der aldrig har været til party eller været med bare i TV2s "Set og Sket".\nOg når han dukker op fra det hul, der for mig har været ren ideologi eller ny frelser-dyrkelse, så står han der med høvlspåner i håret som en anden tømrersvend, ham fra Nazareth, som han er så optaget af, og høvlspånerne, selv når de er jordslåede, lyser af guld, de er glatte og glade, for Larsen har ikke overtaget de synspunkter, han så længe har været optaget i, nej, han har overlistet dem, brugt dem, indlevet sig i dem, brugt dem op uden at ødelægge dem, og nu har han optaget dem i sig selv, men dermed også forandret dem. Og forandret sig selv.\nJeg ved godt, at sådan burde jeg være. Jeg føler mig sat på plads, irettesat - ikke fordi han optræder bedrevidende, det kunne aldrig falde ham ind, men fordi jeg godt ved, at jeg selv har en helt modsat lyst - til at sige tingene skarpt, ikke at pakke tingene i godgørenhed over for modstanderne.\nSamtidig ved jeg godt, at min fremgangsmåde skader mig selv eller min sag, og at Ejvind Larsen gavner en sag ved at være forsonlig over for sin fjende.\nDet er jo ikke en vattet forsonlighed, nej, møllestenen hænger altid over hovedet, når Ejvind er ude med penneskaftet, ofte hænger møllestenen kun i en silketråd. Men han råber ikke dagligt de samme ord: Ulven kommer. Så ville han ikke blive troet. Mens hans samlede værk er en stærkt tonende advarsel, en mageløs samfundskritik i vor egen tid.\nJeg mener, det er en for fordel, at der ikke er kommet alt for mange bøger fra Ejvind Larsens hånd. Jeg husker det sådan, at Ebbe Reich Kløvedals bog om Grundtvig, den, der hedder "Folkebogen om Frederik", i virkeligheden skyldes Ejvinds Larsens trofasthed mod dagligdagen og avis-artiklen.\nDet var, sådan har jeg i hvert fald hørt historien, forfatteren Hans-Jørgen Nielsen, der fandt på det med, at Ebbe Reich skulle skrive en Grundtvig-bog. Ejvind Larsen havde sagt, han ville gøre det - men Hans-Jørgen Nielsen sagde til Ebbe Reich: - Den får Ejvind aldrig skrevet. Skriv du den. Grundtvig er lige, hvad du har brug for.\nOg det var godt set af Hans-Jørgen Nielsen i forhold til Ebbe Reich, og vi andre vandt kun på det, for vi fik Ebbe Reichs bog, men sandelig også år senere Ejvind Larsens bog, den, der hedder "Det levende ord".\nDet er stadig sådan, at det opfattes som særligt fint at udgive bøger. Men jeg er rent ud glad for, at Ejvind Larsen ikke har givet sig til at skrive for mange bøger.\nHans bedrift er at tage det arbejde alvorligt, som han er midt, og som han er forblevet midt i. Han har aldrig svigtet det mahognipudsede skrevne danske ord, sådan som det bliver til på avisen - lad mig så bruge det slidte udtryk: at skære hakkelse i døgnets rejsestald.\nDet litterære Akademi har allerede prisbelønnet Ejvind Larsen, ikke for hans bøger, men for hans daglige journalistik. Det er glædeligt, at bog-skriverne selv har storsind nok, men også forstandighed nok til at se, at her står vi med noget ganske særligt.\nMin far var tømrer - og vi tømrersønner mener jo at have en vis historisk ret til at føle os lidt guddommelige. Men det, jeg husker ham for er mest, at nok kunne han glæde sig over et færdigt arbejde, et rutebils-karosseri eller et nylavet skrivebord. Men aldrig glemmer jeg ham, når han faldt i staver over en høvlspån, en lang, bred og tyk høvlspån med dens fine åretegninger og spinkle farver. Han så dem aldrig som spild, men som billeder på muligheder, alt hvad træet og hans hænder i fællesskab også kunne have fået ud af arbejdet.\nNetop sådan ser jeg Larsens værk. Det værdifulde er ikke bøgerne, men de daglige spåner fra bænken, artiklernes strøm, og den helt særegne magt, Larsen har, ja, det er næsten ikke til at forestille sig. Jeg tænker ikke på magten gennem ordene, nej, magten før ordene bliver til. At have tilkæmpet sig et ståsted så sikkert, at der er plads til hans ord. Han er en af de få, måske den sidste, der tillader sig god tid, når han skriver, som giver plads for mangfoldigheden, og som har styrke nok på sin redaktion til, at overvejelserne kommer med på tryk, ikke kun påstandene og parolerne.\nDet fyger med høvlspåner omkring ham, men de er ikke fejet væk i artiklerne, de ligger der omkring budskabet som et udsagn om den helhed, som Larsen vil have os med på.\nHar I tænkt over, hvor sjældent Ejvind Larsen er i fjernsynet. Det er ikke, fordi Larsen er uegnet til fjernsyn, det er, fordi vi endnu ikke tillader fjernsynet andet end at være enøjet, som et kamera jo også er det. Vi er ganske enkelt vænnet af med at høre på mennesker, der rummer modsætninger.\nEr det ikke mærkeligt at tænke sig, at Grundtvig og Søren Kierkegaard, hvis de havde levet nu, næsten aldrig ville være med i en fjernsyns-udsendelse. Fordi de ikke tillod sig den brutalitet at skære deres livssyn ned til en propaganda-sætning eller en smart stribe ord, der kunne overstås på 30 sekunder.\nEjvind Larsen er uegnet til "Fredag i farver", "Ugen der gak", "Profilen" og den slags hurtige, enøjede TV-programmer, fordi han nægter sig selv den kynisme at forme sine meninger som en tandstikker, når det er hele træet, han vil have til at gro.\nGælder det den medleven, der fører til omkostninger også for ens egne holdninger, har vi på dansk jord kun een, der ligner ham i det lange stræk, og det er Ebbe Kløvedal Reich.\nMed Ejvind Larsen er chokkene, de pludselige skift i holdning, ikke så store som hos Ebbe Reich. Det skyldes selvsagt, at Ejvind Larsen har et dagligt talerør. Han har plads og tid til dagligt - og på samme avis, det er væsentligt - at gøre rede for de skift, han foretager. Ebbe Reich har måttet sprede sine livsskift og sine standpunkter ud over flere aviser og i bøger for at komme til orde.\nMen alligevel kan jeg huske det store chok, det var, da Ejvind Larsen ville gøre Grundtvig til socialist, ja, sådan opfattede vi det dengang - i sin bog "Grundtvig og noget om Marx".\nNogle af tankerne hos Grundtvig ligner da - kærlighed til fædrelandet er den sande odelsret, den, der elsker, landet ejer det - ikke den, der har skøde på det.\nPå det tidspunkt, da den lille bog, som fik så stor debat-virkning, udkom, sad jeg på Danmarks Radio og var politisk redaktør i Aktualitets- og Oplysningsafdelingen.\nJeg lavede en lang samtale-udsendelse om Ejvind Larsens bog med Larsen selv, med Ebbe Reich, Grundtvig-forskeren Kaj Thaning og højskolemanden Poul Engberg, der dengang ikke gik så frie veje som nu.\nUdsendelsen kørte los med masser af ord om Grundtvig og socialisme. Og lang tid gik med at drøfte, om Grundtvig havde mødt Marx eller læst Marx. De var jo samtidige, så det var tænkeligt nok.\nDeltagerne i udsendelsen prøvede på ud fra ord, de kendte hos Grundtvig og Marx at gøre det sandsynligt, enten at Grundtvig havde mødt eller læst Marx og var påvirket af ham i hele sit sociale syn, eller det modsatte.\nMens jeg sad der som ordstyrer og holdt de stridende sammen og fra hinanden på skift, kommer jeg til at kigge ud i teknikerrummet. Selve studiet var adskilt fra teknikken med en stor glasrude. Der stod en mand og vinkede og vinkede, pegede på sig selv og pegede ind på os og på mikrofonen.\nDet var irriterende og forstyrrende. Det var en direkte udsendelse, så det jo vigtigt at prøve at holde samtalen oppe på et spændingsplan og et indholdsplan, der kunne bære vand\nMen af og til slap jeg mit overopsyn med de samtalende - og blev klar over, at det var forfatteren Hans-Jørgen Nielsen, der stod der udenfor studiet. Der var heller ikke tvivl om, hvad det var, han ville. Han ville med i udsendelsen.\nHan ville bryde ind og have sagt et eller andet.\nHans Jørgen Nielsen var ikke hvem som helst. Han var selve ungdomsoprørets ideolog, den danske venstrefløjs første-teolog, som først siden hen gav sig til at skrive om fodboldengle og Fremad Amager.\nTressernes ungdomsoprør i Danmark var ældre end 1968, det havde været i gang længe. 1968 er et fransk år, og det er helt latterligt at overføre det til sindbillede på danske tilstande. Tværtimod, 1968 var det år, da vi fik borgerligt flertal i Danmark og VKR-regering med den radikale statsminister Hilmar Baunsgaard som leder, i dag må man nok kalde ham Danmarks mest glemte statsminister.\nUngdomsoprøret i Danmark havde åndeligt set to ledere, den ene var som nævnt ideologen og den marxistiske teolog Hans Jørgen Nielsen, profeten var Ejvind Larsen.\nI historiens lys vil det mere og mere fremgå, at den, der gav ungdomsoprøret i Danmark folkelige og danske støbeformer, var Ejvind Larsen. Han er ungdomsoprørets egentlige profet, den, der med størst styrke så videre end ideologierne, ja, som forløste den socialistiske del af ungdomsoprøret og gjorde det ved at genbruge og forny Grundtvigs og hans tænkning om folkelighed.\nDet hindrer selvsagt ikke Ejvind Larsen i nu at skælde ud på ungdomsoprøret. Jeg synes selv, tresserne var den herligste tid, og jeg er ikke nær så hård ved hændelsernes forløb dengang, som Ejvind Larsen er.\nI maj måned i år skrev han i dagbladet Information (fredag 30. maj 1997):\n"MIN VREDE ER (…) rettet mod de dele af det 68-oprør, jeg selv var med i, og som dyrkede friheden som en entydig gud. Med den gud havde jeg intet at stille op mod den nye herskende klasse af globaliserede symbol-analytikere, jeg var kommet i selskab med.\nHvorfor kunne den anden del af 68-oprøret, der havde med solidaritet at gøre, slet ikke hævde sig mod friheden, så solidaritet i dag er et ord, der bare er til grin?\nDet er der sikkert mange grunde til, men her sammen med mine tømmermænd har jeg ikke andet at holde mig til, end at friheden er en meget tvetydig magt, og skal den blive en kraft, der kan holde kendsgerningerne ud, så de fremkalder vrede, må friheden stå i taknemmelighedsgæld til noget andet, der forhindrer den i at stige sig selv til hovedet.\nDet andet er på én gang meget stærkt og meget skrøbeligt. Stærkt, fordi det kommer før alle teorier og -ismer som den kropslige glæde ved at dele glæden med andre. Og den kropslige vrede over at andre afskæres fra glæden. Skrøbeligt, fordi det kan stivne og smuldre som videnskabelige teoridannelser og politiske dogmer.\n68-oprøret udviklede teorier og dogmer for den entydige frihed og de moderne globaliserede symbol-analytikere tog konsekvensen. Men der er stadig glæde i kroppene og man kan blive meget vred over, at så mange danske børn har ondt i maven, ryggen og hovedet i stedet for."\nEjvind Larsen har forinden gjort rede for, at næsten hver fjerde skoleelev i Danmark i alderen fra ni til 15 år hver dag er plaget af stress-symptomer. "Det skyldes ikke den forjagethed, alle betydningsfulde mænd og kvinder udbreder sig om i disse tider, da det gælder om at have travlt for at vise, at man er noget betydningsfuldt. Skolebørnene er ikke betydningsfulde, de har bare ondt i hovedet. Ondt i maven. Ondt i ryggen. Nervøsitet, søvnbesvær, svimmelhed, dårligt humør, ensomhedsfølelse, følelsen af at være udenfor, være presset, se forkert ud (for pigernes vedkommende navnlig at være for tyk) og ikke at kunne følge med. De er kede af det."\nMen nu har Hans-Jørgen Nielsen stået længe nok der udenfor døren til radiostudiet. Som sagt var det en direkte udsendelse, så det var ikke muligt at tage ham ind i studiet. Der stod jo også i radioprogrammerne i alle aviserne, hvem der medvirkede, og Hans Jørgen Nielsen var ikke med. Men det var jo tresser-ånden, friheden, der herskede, så uden nogen frygt for Radiorådet, generaldiektør Hans Sølvhøj, radiodirektør Bindsløv eller den tredje socialdemokrat blandt mine chefer, programchef Jørgen Vedel-Petersen, dengang kunne man ikke få en høj stilling i radiohuset uden at være socialdemokrat, så bød jeg Hans-Jørgen Nielsen indenfor.\nDet viste sig at være en klog beslutning. Han kunne fortælle, at han ikke mente, at Grundtvig nogen sinde havde mødt Marx eller læst Marx, men derimod havde han lige fundet ud af, at Marx kendte Grundtvig. Marx havde skrevet en kronik i en avis i Berlin om den danske præst.\nDet var guf, endnu før man talte om guf.\nDet er ikke sådan, at man først på afstand kan se, at ungdomsoprørets profet var Ejvind Larsen, kirke- og skolemedarbejderen på dagbladet Information. Det var åbenbart, allerede da han fik sine åbenbaringer.\nSom Ebbe Reich havde Ejvind Larsen det særegne udgangspunkt for sit socialistiske ungdomsoprør, at han kom lige ud af borgerligheden, nærmere bestemt det, der blev Hilmar Baunsgaards radikale Venstre, uden dog at være Baunsgaard-dyrkere - men begge med en forestilling om at kunne genføde de gamle dage, da Jørgen Jørgensens folkelighed, hentet lige ud af den grundtvigske opskriftsbog, var et begreb, man måtte kende til for at få indflydelse på Christiansborg.\nDet er et særkende for Ejvind Larsen, at hans ord slår hårdt, men han er ikke som person hårdtslående. Han er ikke til brask og bram. Han er på sin vis i hele sin fremfærd opdraget i tresserne, længe før 1968, for den bedste del af det danske ungdomsoprør lå før 1968.\nDet var længe, før man talte om bløde mænd, som først kom i halvfjerdserne. Og det handler slet ikke om blødhed, men om den blidhed, der holder magten i skak. Barneblidheden, ville Grundtvig sige.\nJeg kender ikke blidere mandfolk end Ejvind Larsen og Ebbe Reich. Jo, det gør jeg måske nok, men ikke blandt dem, der uophørligt i en årrække hver dag prøver at ramle sig skrammer til i offentlig drøftelse.\nBlidheden er ikke bare et karaktertræk hos Ejvind Larsen, så ville det være for privat at drage frem her. Men blidheden er blevet et våben hos ham.\nSelvsagt har han haft denne blidhed, den offentlige blidhed, hvis I kan gå med på den, han har haft den i sig, men selv blidhed kan skærpes og rendyrkes uden at blive forfinet, så den bliver et sværd.\nEt kodeord til forståelse - ikke af Ejvind Larsens person, mens af hans værk, artiklerne og bøgerne - er at fatte værdien i det at fuldbyrde og forene modsætninger.\nDen sædvanlige fremstilling af ham i mange år var den, som han delte med Ebbe Reich, at han havde socialistisk hård hud på hænderne, at han så verden venstredrejet og skrev med ideologien som blækhus.\nMen det er jo lige ud en helt løgnagtig fremstilling af det søgende menneske, som Ejvind er. Han har som få haft mod til at udstille sine vanskeligheder. Han har kæmmet sine standpunkter for lus, men han har ikke skamfuldt gemt lusene væk, nej, vi har fået dem udstillet hver og een, og de var såre genkendelige, for de lus havde også været i vores egen hovedbund. De meninger, de fejl og de enfoldigheder var også vore egne.\nHan har ikke stillet sig over sine læsere, men forvaltet den arv, som er den egentligt grundtvigske. Han har ikke skrevet historieløst, ikke kun tilpasset ordene det øjeblikkeligt moderne, men har folkeligt husket, at han også selv var historie. Det er den mest hjælpsomme pen, der fører en fra ens fortid og svære nutid over i fremtiden ved ærligt at skrive om de vanskeligheder, som skribenten har fælles med læseren.\nFolkelighed som ord kan i nutidige udgaver have svært ved tilstrækkeligt at have igangsættende kraft. Men folkelighed som virkelighed, som en særlig demokratisk, dansk arbejdsform, det, der blev sat i gang i forrige århundrede, lever nu videre på et af de steder, hvor det i dagligdagen synes at have de vanskelige vilkår, nemlig på dagbladet Information. Det er igen lærdommen om, at det er i mødet med din modstander, det bærende opstår. I modsigelsen ligger fællesskabet.\nOg det er for mig spændende, ja, mer end spændende, at en skribent som Ejvind Larsen i mit eget slægtled står vagt om denne særegne demokratiske sædvane, uanset at hans politiske omgangskreds for en tid havde andre mål end de traditionelt demokratiske.\nJeg påstår ikke, at Ejvind Larsen lever et genliv hos Grundtvig. Det, der er sket i alle de år, hvor høvlspånerne har stået ham om ørene, er jo, at han i sig har optaget alle de folk, han har mødt ned i hullet under gulvet.\nOg selv dernede i hullet hos mytens, eventyrets tudser og hos de underjordiske har han haft de overjordiske antenner ude, holdt sig på forkant med fremtiden. Han æder ord, som andre æder ymer eller A38. Hver morgen i min skål en nåde uden mål til mig nedflyder. Han optager det nye, de særeste og fremmeste tanker i sig.\nI hans artikler møder vi de nye tanker, endnu før Larsen selv har fordøjet dem. Han tygger på dem, er en slags grundtvigsk drøvtygger, der spytter ud og begynder tyggeriet forfra.\nDet er den ældgamle opskrift, han bruger, når han gør sig selv ny - og dermed også vi andre som læsere. Han fortæller. Ganske enkelt fortæller. Han tager sig tid til eventyret, det gode og det grumme eventyr. Og det er - som hos alle gode eventyr-fortællere - sådan, at det ene eventyr skaber det andet.\nNår Larsen fortæller, så tager han sig tid til at udvælge mytens modsætninger. Han kan indlede med at sige, at i går var der to nyheder. Den ene stod på forsiden. Det var nyheden om, at fotomodellen Katja Storkholm Nielsen gennem sin advokat lod meddele, at hendes forhold til kronprins Frederik var ophørt. Den anden nyhed, som ikke kom på forsiden, var, at nok er USA det mægtigste og rigeste industriland i verden, men det er også i spidsen, hvad angår hungersnød og fattigdom blandt børn. Mellem en femtedel og en fjerdedel - 22 procent - af alle børn i USA lever på eller under fattigdomsgrænsen.\nI løbet af ingen tid er vi så ovre i, hvordan det står til her i Danmark, og hvordan det kan gå til, at vi ikke er vrede. Og han slutter så artiklen med et evangelium, intet mindre. Der står: "Måtte de lykkeligt som ulykkeligt elskende, som hele vores medieindustri og kulturliv sværmer om fra Hollywood til Østre Gasværk, ikke blive for hårde. Så de glemmer de mange, der i vores kultur føler sig som tabere."\nOg sådan optager han i årenes løb, i artiklernes løb, ordene, tankerne i sig selv, sådan som Thøger Larsen drømmende optog stjernen i sig selv, skønt han stadig havde begge ben på jorden.\nUd af det er der kommet en ny ideologi, Ejvind-ismen. For i grunden er han ikke grundtvigsk, socialist endsige liberalist. Han er heller ikke en af de ellers i vor tid så højt elskede mellemmænd, ikke en socialistisk Viggo Kampmann, der sagde, at inderst inde var han lidt af en liberalist. Eller en venstremands-liberalist, som bare vil socialismen minus 10 procent. Eller nu viser det sig jo, at venstremænd er socialdemokrater plus ti procent. Som vi har set de sidste uger, hvor det er afdækket, at kommuner med Venstre-flertal bruger fler offentlige penge end socialdemokraterne, og at Venstre-styrede kommuner i de sidste fire år har ansat flere offentligt ansatte end socialdemokratiske kommuner. I politik får vi altid de modsatte af det, vi stemmer på.\nSådan er det ikke hos Ejvind Larsen. Ejvind-ismen søsætter en ny vrede, eller det som Ejvind Larsen kalder den frugtbare tvetydighed.\nDer er stadig megen glæde i kroppene, siger Ejvind Larsen, og han kan blive meget vred over, at mange danske børn har ondt i maven, ryggen og hovedet i stedet for.\nNej, der er ingen nådig Larsen at finde, end ikke for Larsen selv.\nHan må selv søge hjem til fortællingen for at overleve. Sådan som Martin Luther måtte gør det, i hvert fald ifølge Jakob hans to bøger "Angst" og "Mod".\nJeg vil slutte med Jakob Knudsens skildring af drengen Martin. Her har han første gang har været hjemmefra, på skole i Magdeburg. Han er gået hele vejen hjem fra Magdeburg til forældrenes hus i Mansfeld for at holde jul. Han er helt forkommen af den kolde tur og længes meget efter, at det skal blive jul som i hans barndom. Han håber, at faderen er nødig, at faderen ikke vil gøre ham skyldig, for han føler, at faderen har gjort ham skyldig hele barndommen, så han ingen retfærdighed kan finde, og så håber han, at moderen vil fortælle eventyr og sagn om de underjordiske, som hun er så optaget af:\n"Det var to Piger, - de stod og gravede inde i en Have der i Möhra, og den ene graver så pludselig en tyk, hæslig Tudse op. Hun blev straks så fortagen af det, så hun vilde lige til at skære den over med Spaden. Men den anden Pige var medlidende og sagde: »lad nu det sølle Dyr leve; den har Gud jo dog også skabt, og har han givet den Livet, så lad ham også være ene om at tage det igen.« - Hendes medtjener var en ugudelig Tøs og lo ad hende, men hun blev ved at bede for Tudsen, så den anden tilsidst gav efter og lod den leve. Så ikke længe efter kom der en Dag en lille bitte Mand ind i Køkkenet til de hér to Piger, hvor de tjente, - i en brun Trøje med store Daler-Knapper og en Hat med bred Skygge. Han hilser så meget venligt og byder dem begge komme til Barselgilde hos Underjordserne. Han sagde tillige, at her under Ildstedet i Køkkenet var der et Hul, som vilde åbne sig næste Søndag, og der skulde de kuns gå ned. Og da han havde sagt det, var han borte.\nNu vidste de dér to Piger jo ikke: skulde de gå, eller skulde de lade være? Og de henvendte sig så til Præsten for at få Råd af ham. jo, han fandt ikke, der var noget at betænke sig på, han rådede dem til at gå, - sådan en Kærlighedsgerning skulde man ikke nægte nogen. - Da så det var blevet Søndag, og Solen stod lige i Sønder, så ganske rigtig åbnede der sig en Dør under Ildstedet, og de to Piger, i deres Søndagsstads, og i pæne, hvide Skørter, trådte derind ad, og blev straks modtagne af to små, brune Mænd, som de så fulgte med ned ad en prægtig, bred Trappe. Tilsidst kom de til en stor, strålende Sal, og der var alle Underjordserne allerede forsamlede. Da de så havde hilst på dem hver een, kom Præsten frem og døbte Barnet, og det var ikke større end som en Hånd. - Så satte de sig til Bords, og de to Piger fik Sæde ved Siden af Barselkonen, og de lod sig Maden godt nok smage.\nDa de nu havde siddet der en Stund, kommer hende den ugudelige Pige til at se op, og da blev hun ikke lidt bange, for lige over hendes Hoved hang der en Møllesten - blot ved en Silketråd. Hun sprang op og vilde af Sted, men Barselkonen bad hende sætte sig ned igen og sagde: »Vær nu ikke bange, der skal ikke ske Dig noget ondt. Se kuns, da Du for nogle Dage siden vilde slå mig ihjel med Spaden nede i Haven da hang mit Liv i en Tråd, og det gør Dit nu også; men da Du dog lod mig beholde Livet, så skal det ikke gå Dig værre, og Møllestenen skal ikke slå Dig ihjel.«\nSå gav Pigen sig da til Tåls, og de åd og drak lystig videre, og det ene Fad blev sat på Bordet efter det andet.\nMen til allersidst bar en lille Mand et Fad ind, der var Låg over, og satte det foran Pigerne, og en af Underjordserne sagde til dem, at de skulde kuns tage Låget af. Først var de rædde og vilde nødig til det, men Underjordserne forsikrede, at det tog de ingen Skade af. Så løftede de da Låget, og så, at Fadet var fuldt af Lus. Da de så vendte Ansigtet bort af Væmmelse og Ledagtighed, sagde en af Underjordserne: »ja, det er de Lus, som l kæmmer af jert Hår, når l kæmmer jer om Torsdagen; de falder allesammen herned i vore Fade. Derfor vilde vi bede jer lade være med at kæmme jer lige den Dag, og sørge for, at de andre deroppe også vil lade være dermed. Det lovede Pigerne, og lidt efter rejste Folk sig fra Bordet. Da Pigerne nu bød Underjordserne Farvel, takkede Barselkonen og hendes Mand dem for den Venlighed, de havde vist dem, og Konen gav desforuden hver af Pigerne et Par Håndfulde Høvlspåner og sagde, de skulde\npasse godt på dem.\nSå gik de, og de to brune, små Mænd førte dem atter op ad den samme smukke Trappe, som de var kommet ned ad. Men da de så stod ene i Køkkenet, kastede den Ugudelige af dem straks sine Høvlspåner på Ilden og sagde: »Når Underjordserne ikke kunde give mig en bedre Mindegave om deres Barselgilde, så skulde de hellere have beholdt den for dem selv.« - Dernede havde hun ikke turdet sige sådant noget, for der var hun hele Tiden bange for Møllestenen. Men den anden Pige sagde: »de har dog sagt, vi skulde passe vel på det; man ved jo aldrig, hvad det kan være godt for.« Og hun gik til sit Skrin og kom Høvlspånerne deri. - Da nu de begge tog deres Barselstads af, faldt der noget til jorden fra den Ugudeliges Tøj, og da hun skulde se til, var det et blankt Guldstykke\n"Det er Høvlspånerne!« sagde den Medlidende og gik til sit Skrin og fandt der en stor Skat. - See, nu var hun på een Gang bleven en rig jomfru i Stedet for en fattig Tjenestepige, hun blev gift og havde ingen Nød mere; men den Ugudelige kunde det aldrig ret blive til noget for.\nMartin syntes, det var så umådelig længe siden, han havde hørt sådant et Eventyr af sin Moder, og det kunde dog vel ikke være mere end godt et År siden. Men på den rigtige Måde! - ja, dér skulde han langt tilbage! og det kom jo også an på ham selv. - Det var jo heller ikke på den rigtige Måde nu - for han var ikke med sådan i dét, der blev fortalt, det var ligesom ens godt altsammen blot derved, at hans Moder fortalte det. Men de andre lo svært, da det med Lusene om Torsdagen kom. - - Det var også underligt med hans Moder, for når hun fortalte Historier, så kunde hun sige Lystigheder, som hun ellers slet ikke brugte eller kunde finde på. Det var med hendes Fortællen ligesom med en Dans. l en Dans kunde hun jo godt svinge og klappe i Hænderne og trampe i Gulvet, skønt det aldrig ellers kunde falde hende ind. Når hun fortalte, så var det vist ligeså meget andres Ord, fremmed Tale, hun brugte, som når hun sang en Vise. Men hvis Ord brugte hun mon, når hun fortalte? Dem havde hun da vist ikke fra noget bestemt Menneske? - Å, han syntes heller ikke, han selv havde været nogen bestemt Person, den Gang han rigtig hørte hendes Eventyr. Han havde da i hvert Fald slet ingen Ulejlighed haft af sig selv, han var så let som en Fugl i Luften. ja, det var længe, længe siden!\nNu vilde hans Moder vistnok til at begynde igjen! Hun rømmede sig og flyttede sig lidt på Stolen. Det huskede han jo også så godt fra før: når hun satte sig hen med dem for at fortælle, så havde de gerne bedt hende derom i Forvejen. Men når hun først havde begyndt - så behøvedes det ikke at bede hende mere, og det passede sig vist ikke engang. Når hun havde endt een Historie så sad hun lidt og tav efter den - og så tog hun fat på en ny, helt af sig selv, - det lignede noget de gamle Hestes Gang i Hans Reinickes Faders Teglværk."\n© Poul Erik Søe 24. november 1997, velkomst på Lønne Højskole til et uge-ophold om journalisten og forfatteren Ejvind Larsen, Information.


Clairvoyance, Tidligere liv, regression Fredericia og Vejle\nBirgitte Rosenlund Caspersen Clairvoyance :: Healing :: Hypnose Det er nemmere at handle sig til en følelse\nend at føle sig til en handling Hjertet har sine grunde,\nsom forstanden ikke forstår Er du ikke under udvikling\ner du under afvikling Hvilket humør vælger du at være i i dag? Pas på dine tanker, for de bliver til ord Pas på dine ord, for de bliver til holdninger Pas på dine holdninger, for de bliver til handlinger Pas på dine handlinger, for de bliver til vaner Pas på dine vaner, for de danner din karakter Pas på karakter, den bliver din skæbne Det handler ikke om at turde\ndet handler om at have lyst Tænk positivt - det, du sender ud, er det, der kommer tilbage\nClairvoyance, healing, hypnose, tidligere liv og livet mellem livene\nFå ny indsigt med clairvoyance, healing og sjælerejser.\nEn “Eyeopener” er for mig en ny indsigt, som åbner dine øjne, gør det ubevidste bevidst og motiverer til at handle anderledes, at tænke nye tanker og udvikle dig selv. Jeg tilbyder gennem clairvoyance og Reiki Healing at åbne dine øjne for nye indsigter i dig selv og for nye handlemuligheder i dit liv, for der igennem at åbne nye horisonter i din fremtid. Jeg tilbyder også sjælerejser tilbage til tidligere liv og til livet imellem livene samt clairvoyant virksomhedsrådgivning.\nLev efter dine egne værdier og få tryghed i livet.\nAt være i kontakt med sit indre jeg og leve i overensstemmelse med sine egne værdier giver en stærk tryghed i livet. Jeg tilbyder at sætte løsningsorienteret fokus på dine personlige udfordringspunkter ved at hente råd og vejledning fra den åndelige verden. Mit logo er inspireret af den ægyptiske hieroglyf Udjat øjet eller Horus øje, som betyder kraft og helbredelse. I det gamle Ægypten brugte man Horus øjet som amulet til at sikre et godt helbred. Øjet er også en metafor for nyt liv, nye funktioner og kvaliteter, hvilket netop er essensen af virkningen af clairvoyance og healing\nJeg arbejder primært i Fredericia, Kolding og Vejle området.\nFredericia, Kolding og Vejle er områderne jeg primært arbejder i og det er mit mål at bibringe dig balance, helhed og selvforståelse, såvel åndeligt, fysisk som følelsesmæssigt.\nEn clairvoyance er en oplevelse af, at træde udenfor vores begrænsede oplevelsessfære og ind I et større perspektiv. Ved at åbne op for den universelle energi kan jeg mærke mere end det, du normalt tillader dig selv at mærke.\nReiki støtter kroppens naturlige evne til at helbrede sig selv. Den løsner blokeringer og renser på det fysiske og psykiske plan. Du vil føle dig mere klar i hjernen og lettere, mere rolig og afbalanceret.\nJeg er uddannet Clairvoyantrådgiver fra ”Common-Sense”, og ligeledes uddannet i maj 2005 som Reiki Healer og har modtaget første, anden og tredie grad efter Usui Shiki Ryoho´s system.\nJeg hedder Birgitte Rosenlund Caspersen og er født i 1963. Uddannet fra ”Common-Sense” og eksamineret med censor fra Clairvoyantforeningen i februar 2006. Reiki healer uddannelsen blev færdiggjort i maj 2005.\nJeg arbejder primært i Fredericia, Koling og Vejle området, og det er mit mål at bibringe dig balance, helhed og selvforståelse, såvel åndeligt, fysisk som følelsesmæssigt.


Henning Larsen | Specialdesignede løsninger til Moesgaard Museum\nSpecialdesignede løsninger til Moesgaard Museum\nHenning Larsens designafdeling har været ansvarlig for design af interiør og visuel identitet i forbindelse med tilblivelsen af det nye Moesgaard Museum. De specialdesignede løsninger forener bygningens ydre og indre udtryk og bidrager til en samlet museumsoplevelse.\nOpgaven indebærer blandt andet indretning af foyeren, caféen, museumsshoppen, garderoben og receptionen. Henning Larsen Architects’ designafdeling har også designet løst inventar til fællesarealerne.\n”Moesgaard Museum er et omfattende byggeri, så det har været en helt naturlig udfordring for os, at udnytte skalaen i de store rum og samtidig tilpasse dem til menneskestørrelse. Vi har arbejdet meget med at skabe mindre rum i rummene og koncentreret os om de mennesker, der skal bruge dem”, fortæller designchef Christian Andresen.\nInteriørets design og materialevalg spiller sammen med bygningens overordnede arkitektoniske udtryk, som domineres af den brede betonkonstruktion, der rejser sig fra jorden og indrammer taget. Væggene indenfor mimer den rå æstetik og er udført enten i ubehandlet eller malet beton. Husets faste møblering er udført i fiberbeton. Det giver en fornemmelse af, at møblerne vokser ud af bygningen. Af andre dominerende materialer kan nævnes uld, eg og mørkbejdset ask. Interiøret bærer overordnet set præg af de bløde lounge møbler i jordfarvede nuancer og det nordiske materialevalg.\nHenning Larsen Architects’ designafdeling har derudover også stået for at udarbejde en ny visuel identitet til det nye museum:\n”Museets nye visuelle identitet henter, ligesom selve bygningen, inspiration i kulturen, historien og naturen og bliver et symbol på den gradvise afdækning af vores kollektive identitet. Vi har arbejdet meget fokuseret med synergien mellem arkitektur, landskab og museum”, forklarer designchef Christian Andresen.\nDen visuelle identitet inkluderer blandt andet museets logoer, farvepalet, faste elementer samt ind- og udvendig skiltning. Alle dele af den visuelle identitet spiller sammen som en helhed og understøtter museets atmosfære og den samlede oplevelse.\nMoesgaard Museum vinder en Architizer A+ Award.\nMoesgaard Museum er shortlistet til Mies van der Rohe-prisen


Sparring | cooperator\nSPARRING - inddragelse og følgeskab\nI arbejder selv med inddragelse og planlægger, faciliterer og opsamler en del processer selv, som en del af det arbejde I laver. Af og til kan det dog være rart at sparre med en der arbejder fuld tid med processer. Min spidskompetence er at drive "sociale processer" i beyggefysiske forandringsprojekter. Herunder inddragelse, hvorfor jeg kan være en god sparringspartner I jeres procesforløb - både eksternt og internt.\nKontakt mig hvis I vil høre hvordan jeg kan hjælpe jer.\nJeg varetager prosesdelen af et projekt, i samarbejde med jeres procesansvarlige. Sammen gennemgår vi planlægning, interessentanalyse, procesdesign mv. Vi gennemgår faciliteringen og faciliterer evt. sammen ligesom vi arbejder sammen med at opsamle processen. På den måde opnår I sammenhæng og mest mulig sparring gennem hele procesforløbet med formålet at styrke jeres indsats.\nVi arbejder sammen om de proces- og inddragelsesopgaver hvor I har behov for sparring. Vi mødes et aftalt antal gange, afhængigt af jeres behov, og arbejder med de uddrag af udvalgte projekter I kommer med. Sammen laver vi fokusnedslag som der skal arbejdes på i de givne projekter. På denne måde får I mulighed for at styrke de sider af jeres sociale processer som I har behov for.\nVi aftaler faste dage og tidsrum, hvor jeg kommer hos jer over en længere periode. Jeg fungerer som "goto-person" i jeres afdeling eller organisation. F.eks. booker jeres medarbejdere møder med mig på dagen, hvor vi kan drøfte store og små processpørgsmål. Det kan være på faste opgaver, med faste medarbejdere eller det kan veksle efter hvem der har behov for sparring.\nI bliver endnu bedre til at drive processer og inddragelse\nI får større bevidsthed om måden I griber jeres processer an på\nI får viden, input og nye redskaber til jeres arbejde med inddragelsesprocesser\nI får mulighed for at lytte til og anerkende jeres brugere på nye måder\nI styrker jeres mulighed for at skabe ejerskab og engagement\nVi vil arbejde dialogbaseret og tage udgangspunkt i de behov I har. Vi strukturer den tid vi har sammen, så vi når mest muligt og "klæder jer bedst muligt på" i de givne projekter I bringer på bane. Som en uvildig sparringspartner fungerer jeg som katalysator for jeres sociale processer og det vil altid være jeres behov vi tager udgangspunkt i. Ud fra min viden og erfaring om proces og byggefysiske forandringsprojekter, vil jeg stille spørgsmål samt komme med idéer og forslag til hvad vi skal arbejde med.


Syge-fraværs overblik med 17 geniale links - HRCaseforum\nSyge-fraværs overblik med 17 geniale links\nSyge-fravær – sådan mindsker – eller undgår du det helt\n“Jeg kan desværre ikke komme på arbejde i dag. Jeg er syg”\nDet er så træls med sådan en besked – både for kollegaerne, lederen, driften, kunderne – og ikke mindst den sygemeldte selv.\nDen akutte helbredstilstand kan vi som ledere ikke så godt gøre noget ved, men vi kan bl.a. forebygge inden, vise nærvær under og tydelighed efter et sygdomsforløb – og på dén måde nedbringe varigheden eller mængden.\nOg det VIL kunne ses på bundlinien – både den økonomiske og den personlige.\nDerfor har jeg lavet et overskueligt (1 side) og supernyttigt sygefraværs-overblik, der viser, hvad hver enkelt gruppe skal gøre – i de enkelte faser af en sygemelding.\nPå oversigten er der 17 links direkte til de bedste og mest anvendelige værktøjer og inspirationskilder, som jeg kender til kampen mod sygefravær.\nD.v.s. at du bl.a. får svar på, hvordan du i praksis gør ift.:\nHvordan sætter man det rigtige strategiske fokus?\nHvad måler man konkret på – og hvordan?\nHvad skal man være opmærksom på, hvis man vil opsige den sygemeldte?\nOg hvordan sikrer man, at også lederen har dét overskud, der skal til, for at håndterer hele processen optimalt – når der nu mangler en medarbejder i driften?\nOverblikket gør det forhåbentligt lettere for dig og dine ledere, at gøre det rigtige, så fraværet mindskes – eller helt undgås.\nDu kan downloade oversigten her eller nederst på siden.\nHar du lyst til lidt sparring?\nHvis du har spørgsmål til Syge-fraværsoversigten – eller vil du gerne have lidt sparring på, hvordan du griber det an, så du får størst udbytte ud af den, så tag fat i mig.\nJeg har hjulpet over 40 HR-chefer til at lykkes endnu bedre med deres initiativer.\nDu kan se her hvordan.\nDel endelig oversigten – for jo større kendskab, der er til værktøjerne – jo større sandsynlighed er der for, at vi kan begrænse vores sygefravær – til gavn for både virksomhederne, vores fælles pengekasse – og vigtigst: den sygemeldte selv.\nKender du til nogle gode fif, modeller og konkrete tricks, der bør komme med på listen, så skriv endelig til mig på afo@hrcaseforum.dk.\nFor viden er som bekendt det eneste, som vi får mere af – jo mere vi deler :-)I\nVil du have flere konkrete tips ift. HR og ledelse, så tilmeld dig mit nyhedsbrev.\nDe bedste hilsner – og held og lykke\nPS. Kender du nogen i dit netværk, der kæmper med et stort sygefravær, så hjælp dem – f.eks. ved at dele dette lille skub.\nSådan håndterer du syge-fravær


I'm With You *One Shot* - One Shot - Movellas\nI'm With You *One Shot*\n"Hvorfor lægger de ikke mærke til, at jeg er væk? Hvorfor overser de mig? - Jeg har ikke lyst til at tage hjem. Jeg har ikke lyst til at blive overset resten af mit liv. Jeg vil bare gerne have lov til at være mig. Have lov til at mærke, hvordan det er at blive holdt af." (Et One Shot skrevet ud fra den smukke sang, I'm With You, af Avril Lavigne.)\nJeg går. Eller, nej, jeg både går og løber. Når jeg hører en lyd, begynder jeg at løbe. Når jeg mærker, at vinden bringer flere tårer frem, standser jeg og går i et mere afslappet tempo. Men uanset om jeg går eller løber, hamrer mit hjerte alligevel ukontrolleret, og min mave trækker sig sammen, hver gang jeg trækker vejret. Hver gang jeg skænker nogle bestemte ting en tanke, går der et sus gennem brystet på mig, som om der bliver stukket en nål i mit hjerte.\nHer. Det er her jeg altid ender, når jeg er væk hjemmefra. Men der er ingen, der ved det. De ved ikke, at jeg mindst én gang om ugen forlader huset og for en stund bare er mig selv.\nMen denne gang stopper jeg ikke på broen for efter noget tid at vende tilbage ad samme vej, jeg kom fra. Nej. Jeg stopper ganske vist op på broen, mens vandet under mig fortsat løber, men jeg har ikke tænkt mig at gå tilbage. Jeg lukker mine øjne og lytter. Lytter til stilheden.\nHvor er de alle blevet af? Hvorfor lægger de aldrig mærke til mig længere? Hvorfor er det, at jeg skal overses af dem alle? - Jeg har været væk hjemmefra i langt over fire timer nu. De burde være her nu. Der burde være blevet sendt nogen ud for at hente mig. Der burde være nogen, der er bekymrede for mig. Men hvem vil jeg have til at finde mig? Jeg ved jo godt, at jeg ikke vil være væk hjemmefra i særlig lang tid ad gangen. Jeg ved jo godt, at jeg aldrig vil forlade mit hjem helt.\nMen hvorfor vil jeg gerne hjem, når der ikke er nogen, der vil have mig til at komme?\nJeg har bare brug for opmærksomhed. Jeg har brug for et nyt sted at være. Jeg har brug for at vide, at der er nogen, der gerne vil tage sig af mig.\nDen kolde vind løfter op i mit hår, og et gys går gennem min krop. Jeg krydser armene og forsøger at få varmen til at vende tilbage. Jeg fryser. Meget. Det er koldt lige nu. Koldere, end jeg havde forventet. Jeg har en jakke på. Den er ikke tyk, men det er en jakke.\nHvorfor lægger de ikke mærke til, at jeg er væk? - Jeg har ikke lyst til at tage hjem. Jeg har ikke lyst til at blive overset resten af mit liv. Jeg vil bare gerne have lov til at være mig. Have lov til at mærke, hvordan det er at blive holdt af. Men jeg ved, at jeg ikke kan tage mig sammen til at konfrontere dem. Fortælle dem, at jeg gerne vil have dem til at se på mig. Men jeg kan ikke tvinge dem til at ville tage sig af mig. Jeg kan ikke tvinge dem til at holde af mig.\nLige nu ville jeg have det fint med, hvis en person, jeg ikke kendte kom til mig. Hvis der tilfældigvis dukkede en venlig person op, som ikke ville have noget imod at se mig i øjnene, smile til mig og spørge mig, om jeg ville med. Med et sted hen. Et sted jeg aldrig har været før.\nTanken om at forlade broen, lukke alle tanker ude og bare fortsætte længere og længere væk fra det sted, jeg kalder hjem, virker fristende lige nu.\n"Det er okay. Tag det roligt. Du skal aldrig være alene. Du skal ikke være bange." Sådan sagde hun dengang. Dengang det hele var godt, og jeg ikke vidste, hvad der ville vente mig, når jeg blev lidt ældre. Jeg sad i hendes skød og græd, fordi jeg ikke ville i skole. Fordi de ikke behandlede mig ordentligt. Men hvad skete der så? - Jeg forsatte med at stå op hver morgen, trække i tøjet og gå i skole. Selvom jeg blev drillet. Eller, nej, jeg tror ikke, at drillet dækker det. Jeg har kun haft to rigtige venner gennem hele mit liv, og de har begge forladt mig.\nJeg ryster hendes stemme af mig og kigger mig omkring. Det er mørkt. Jeg kan kun svagt skimte et par gadelygter, der står og blinker et stykke væk. Jeg retter blikket fremad, inden jeg vipper hovedet bagover og kigger op på nattehimlen. Det er stjerneklart. Stjerner har altid beroliget mig. Da jeg var lille, havde jeg altid rullet gardinerne op, så jeg kunne se ud på stjernerne, indtil jeg faldt i søvn.\nDet er jeg aldrig helt holdt op med. Jeg ligger nogle gange og kigger ud på dem, mens jeg lukker alle tanker ude. Ønsker at jeg bare kunne ligge sådan for altid. Blive liggende og aldrig behøve at lade tårerne løbe.\nJeg har det ikke hårdt. Ikke på den måde. Jeg har tag over hovedet, jeg får mad, og jeg går i skole. Jeg ved godt, at jeg ikke har det hårdt. Det har jeg altid vidst. Jeg har bare aldrig forestillet mig, at jeg ville blive sådan én, der bare hungrede efter at blive holdt af.\nMen det er jo klart. Hvem vil ikke gerne have, at der er nogen, der værdsætter ens tilstedeværelse? Hvis der ikke er det, hvad er formålet med det hele så?\nJeg er ude af mig selv af forvirring, da jeg kigger frem igen. Jeg presser læberne sammen og træder et skridt tilbage, så jeg nu står på midten af broen. Jeg ved, at der ikke kommer nogen. Jeg ved, at jeg ikke skal være bange for at blive afbrudt.\nDer er højre - og der er venstre. Jeg skal bare vælge én af vejene.\nHøjre er væk. Væk fra alt det her. Jeg kan vælge den vej og udforske steder, jeg aldrig før har besøgt. Steder, hvor der måske er nogen, der vil kendes ved mig. Måske er nogen, der kan holde af mig. Vil holde af mig.\nSå er der venstre; venstre er tilbage. Tilbage til alt det, jeg ved højre ville komme til at vælge fra. Tilbage til at blive overset og at være uelsket af alle. Tilbage til at være indelukket og bange for at åbne munden og sige min mening.\nJeg løfter mine hænder og kigger på dem. De er blege. Neglene, der sidder på de lange, skæve fingre, er nedbidte. Jeg har prøvet at vænne mig af med at bide dem ned, men når jeg mangler noget at lave eller skal have afledt opmærksomheden - så sker det bare.\nJeg vil have en person til at komme og tage min hånd - tage min hånd og enten føre mig væk eller tilbage. Men jeg ved, at der ikke kommer nogen. Jeg vil bare gerne have, at der gør.\nMed et suk lukker jeg øjnene og folder hænderne foran mig. Der er stadig ingen lyde omkring mig. Jeg er alene. Der går flere minutter, hvor jeg bare står sådan. Overvejer, hvilken vej jeg skal tage. Prøver at forestille mig, hvad der vil ske. Endelig åbner jeg øjnene. Jeg lader mine arme falde ned langs siderne, og tager en dyb indånding. Jeg vil ikke have, at den følelse, der jager dybt i mit hjerte, skal ramme andre.\nDerfor går jeg til venstre.\nJeg har valgt denne version, da jeg synes, at Avrils stemme bliver mere skrøbelig, og der bliver lagt mange flere følelser i sangen.


Alle hoteller i Littlehampton Tilbud på hoteller i Littlehampton Billig resje Littlehampton\nHoteller i nærheden af Littlehampton Railway\nPub restauranter i Littlehampton\nSteakhouse restauranter i Littlehampton\nEuropa›Storbritannien (UK)›England›West Sussex›Littlehampton›Restauranter i Littlehampton› Piccolo Italia\n90 anmeldelser Nr. 36 af 101 Restauranter i Littlehampton $$$\nSlet Piccolo Italia fra Gemte sider Du har tilføjet Piccolo Italia til Gemte sider Tilbyder denne restaurant takeaway?\nVis også KortSatellit Kortopdateringer er sat på pause. Zoom ind for at se opdaterede oplysninger. Nulstil zoom Opdaterer kortet... Tilbage til kortet Få rutevejledning 24 Surrey Street, Littlehampton BN17 5BG, England 01903733222\nWebsted Forbedr denne registrering Tilføj åbningstider for Piccolo Italia, og hjælp gæsterne til at vide, hvornår de skal tage dertil. + Tilføj åbningstider\nSpisemuligheder: Aftensmad, Efter lukketid, Reservationer, Siddepladser, Tjenerstab Alle billeder fra besøgende (7)\nTak for din vurdering. Anmeldt 15 september 2015 Bobjob21, London\nEast Preston, Littlehampton Mere East Beach Guest House\nClimping, Littlehampton Mindre Alle hoteller i Littlehampton\nSponsorerede links * Populære restauranter i Littlehampton The Lamb at Angmering\nPopulære hoteller Hotel Seattle\n4,0 ud af 5, 979 anmeldelser Sidst revideret 9. februar 2016\n4,0 ud af 5, 1.142 anmeldelser Sidst revideret 9. februar 2016\n4,5 ud af 5, 327 anmeldelser Sidst revideret 9. februar 2016\n2,5 ud af 5, 28 anmeldelser Sidst revideret 9. februar 2016\n3,5 ud af 5, 1.317 anmeldelser Sidst revideret 9. februar 2016\n5,0 ud af 5, 70 anmeldelser Sidst revideret 1. februar 2016\n2,5 ud af 5, 53 anmeldelser Sidst revideret 26. januar 2016\n4,5 ud af 5, 56 anmeldelser Sidst revideret 22. januar 2016\n4,5 ud af 5, 74 anmeldelser Sidst revideret 19. januar 2016\n5,0 ud af 5, 12 anmeldelser Sidst revideret 8. januar 2016\n3,5 ud af 5, 71 anmeldelser Sidst revideret 19. november 2015\nRessourcer i Littlehampton\nDansk først Engelsk først Spansk først Alle Alle seneste danske Begynd din anmeldelse af Piccolo Italia Klik her for at vurdere\nRejsende, der kiggede på Piccolo Italia, kiggede også på\nRustington, West Sussex The Gravy Boat\nEast Preston, Littlehampton Alle restauranter I Littlehampton (101)\nPizza, Italiensk Egenskaber for restaurant Velegnet til: Familier med børn, Romantisk Beskrivelse Spørgsmål og svar\nRetningslinjer for indlæg Få meddelelser om nye svar på dine spørgsmål. Spørg Ofte stillede spørgsmål: Er der mulighed for retter uden gluten? Er der krav til påklædning? Er hunde tilladte på den udendørs terrasse? I nærheden af Piccolo Italia Bedst bedømte seværdigheder i nærheden 176 anmeldelser Harbour Park\n44 anmeldelser Mewsbrook Park\n83 anmeldelser Look & Sea Visitor Centre\nGennemse alle seværdigheder Bedst bedømte restauranter i nærheden 146 anmeldelser The Moorings Tearoom\n194 anmeldelser Cinnamon\n410 anmeldelser 47 Mussel Row


Den Korte Avis | Hvad er impotens, og hvad kan man gøre?\nHvad er impotens, og hvad kan man gøre?\nDer er nogle ting som man taler meget åbent om, og så er der andre ting som de fleste ser som et tabu at tale om. Impotens er sådan en ting, der er mange mænd som bliver ramt af impotens, men ofte føler mændene skyldfølelser eller skam, og derfor søger de ikke lægehjælp. Men faktisk er impotens slet ikke noget man skal føle skam over, hvis ikke det bliver omtalt, så kan det faktisk ende med, at give meget store psykiske problemer for den person som har dette problem, men lige så ofte kan det også føre til psykiske problemer for partneren.\nHvad er impotens for noget?\nImpotens bliver ofte også kaldt for rejsningsproblemer og er faktisk en erektil dysfunktion. Men hvad betyder det egentligt? Der er flere ting som skal finde sted for at en mand kan få en rejsning, det er en form for kollaboration mellem personens nervesystem, blodkarrene i kroppen, hormonbalancen og absolut lige så vigtigt er psyken.\nDer er mange som tror at impotens kun er noget som rammer ældre mænd, men faktisk bliver yngre mænd ramt af det lige så ofte som ældre mænd. Impotens kan også være et kortvarigt problem, eller det kan være et problem som vare over længere tid. Der er mange mænd som går i panik hvis de pludselig står i den situation hvor de har rejsningsproblemer, det er ofte flovt for dem.\nFaktisk er der mange mænd som på et eller andet tidspunkt i deres liv har rejsningsproblemer, det kan skyldes mange forskellige ting, hvis man er meget stresset, eller hvis man har været syg. Hvis det kun sker en gang imellem så er det ikke noget man behøver at være nervøs for.\nHvornår er det tid til at opsøge en læge?\nHvis ens rejsningsproblemer vare længere eller er et problem som ofte kommer tilbage, så kan det være man skal overveje at tale med sin læge. Det kan godt være at man syntes det er lidt pinligt at tale med sin læge om det, men du skal huske på at læger er professionelt trænede, og ofte har patienter som har det samme problem som dig. Ofte vil lægen finde ud af hvorfor problemer er opstået, og om der er tale om psykisk impotens eller om der er en fysisk grund til, at der er rejsningsproblemer.\nHvad er fysiske grunde til impotens?\nDer er mange som tror, at impotens kun skyldes psykiske problemer, men faktisk er der mange sygdomme som også kan resultere i impotens, eftersom en rejsning har meget med blodomløbet i kroppen at gøre, så kan ting som åreforsnævring eller hjertekarsygdomme føre til impotens. En anden sygdom som ofte bliver forbundet med impotens er diabetes, faktisk viser det sig at næsten 50% af de mænd som har diabetes også har problemer med rejsning.\nHvad er psykiske grunde til impotens?\nNaturligvis er der også mange psykiske grunde til at man kan opleve impotens, det kan være man måske er nervøs for at man ikke er god nok, eller måske føler man at man ikke har nok erfaring til, at kunne gøre et tilfredsstillende job. Det kan også være, at man er meget stresset på grund af jobbet eller på grund af andre ting i ens hverdag. Det kan også være man lider af en psykisk sygdom som depression eller andre sygdomme som kan have indflydelse på ens sexliv.\nHvad kan man gøre mod impotens?\nDet gode ved impotens er at der er mange forskellige ting som du kan prøve for, at få hjælp med dit problem. Hvis du taler med din læge kan det være at han foreslår medicinsk behandling, brug af hjælpemidler eller måske endda foreslår at en kirurgisk behandling er det rigtige valg. Ofte starter lægen dog med at foreslå en samtale med en sexolog eller en psykolog, da det ofte er her problemet ligger. Man kan også starte med en tabletbehandling, den mest kendte form for medicin mod impotens, som de fleste kender over hele verden er Viagra, den lille blå pille virker inden for en time. Man kan også prøve andre ting som en pubesring, der sættes rundt om penis og på den måde hjælper med en rejsning.\nDer er som sagt mange grunde til at der opstår impotens, men heldigvis er der også mange forskellige ting som du kan prøve for at hjælpe med problemet, det vigtigste er, at du ikke giver op, du er ikke alene om dette problem, og det er bestemt ikke noget som du skal skamme dig over.


Jul er stress sæson nummer et - få gode her. Læs mere\n14/11/2014 (1728 hits)\nJulen står for døren. Det har den gjort mange gange før. Men det kan være at du oplever den anderledes i år.\nEr det svært at overskue, hvordan du lige skal komme igennem december måned med utallige jule-kom-sammen af den ene eller anden art? Og så er der jo selve juleaften og juledage som også lige skal forberedes, købes ind til og alle gaverne....\nMåske du har været igennem et stressforløb, men er stadig sårbar. Måske er du inde i en ekstra sårbar periode og mærker at "noget" er anderledes end før. Eller måske synes du bare, det er uoverskueligt med en december måned igen? December måned fremkalder mange forskellige følelser i os, som vi takler på den ene eller anden måde.\nJeg anbefaler altid mine klienter, at det er super vigtigt, at de mærker efter i hele kroppen - måske mest i maven. Det er vigtigt at prioritere, hvilke arrangementer du skal gå til. Er du midt i et stresscoachingforløb vil jeg absolut anbefale at sortere mest muligt fra. Du har brug for RO, STABILITET og faste sengetider. Så den ene julefrokost efter den anden, vil kunne spolere det gode arbejde du har opnået i løbet af dit forløb. Og det er ikke værd at sætte over styr - det bliver jul igen.\nJulen er for mange mennesker et højdepunkt og en tradition i familien. Ofte en tradition, der har høje standareder og gerne skal være som sidste år. Det sætter store krav til dem, der står for det og kan nærmest opleves som et pres. I den forbindelse vil jeg anbefale:\nUddeliger - hver flere om at stå for arrangementet. Hvis det fx. er Juleaften og du står for den, så få gæsterne til at medbringe maden. Eller endnu bedre få en anden i famlilien til at stå for Juleaften. Så har du mulighed for at gå fra og til.\nSørg for at gå en tur hver dag. Nyd den friske luft. Nyd roen der falder over julen.\nHusk at meditere - det er en måde at få kontakt til sig selv på. En måde at lande i sig selv på for bare "at kunne være".\nOg endelig spørg dig selv: Hvad er vigtigst? Er det nærværet med familien, er det gaverne eller er det maden? Jeg håber, at du vil svare nærværet med dine kære.... det er trods alt det vigtigste til hver en tid.\nMaria Louise Jalksø, Stresscoach\ngode råd til undgå Jule stress\nJul er stress sæson nummer et - få gode her. Læs mere


3 BJERREGRAV GAMMEL KORT placeres her BILLEDE placeres her Bykarakteristik Byen i landskabet Bjerregrav ligger på kanten af Skals ådal og breder sig på begge sider af hovedlandevejen rute13 mod Aalborg. Nord for Herredsvejen er terrænet meget kuperet, og mange steder er der udsigt over ådalen. Hestehøje er en række markante gravhøje midt i byen øst for rute13, som udgør en del af et markant åbent og kuperet landskabsrum. Byens huse og byens rum Den ældste del af byen er opstået omkring kirken og skolen, der ligger øst for rute13. Den nyere del af byen er opstået vest for rute13 omkring mejeriet, der blev placeret langs den daværende landevej mellem Viborg og Aalborg. Der er torve foran købmandsbutikken og foran kirken. Byen består hovedsagligt af enfamiliehuse. Der ndes almennyttige boliger ved ældrecentret midt i byen. Byens service og butikker I Bjerregrav ndes børnepasning, friskole og skolepasningsordning, ældrecenter, idrætsfaciliteter og en dagligvarebutik. Der er bus til Viborg, Møldrup, Klejtrup og Hobro. Tæt ved byen ligger Hvolris Jernalderlandsby, som er en velbesøgt turistattraktion med mange aktiviteter. Byens udvikling Byens udvikling Bjerregrav har haft en moderat til ytning og indbyggertallet forventes i planperioden at forblive på ca Det beregnede arealbehov viser, at der ikke er behov for nyt areal til hverken boliger eller erhverv i planperioden. For en nærmere vurdering af arealbehov til byudvikling se side 86. Byens særlige styrker og roller Byen ligger i overskuelig afstand med gode tra - kale forbindelser til Viborg, Møldrup og videre mod Aalborg og Hobro/Skive. Byen har nærhed til store natur- og landskabskvaliteter ved Skals å, og de e- ste byggegrunde har udsigt over ådalen. Desuden kan de daglige servicebehov dækkes med skole og dagligvarebutik. Borgerplan Der er udarbejdet Borgerplan for Bjerregrav. Borgerplanen kan ses på BILLEDE placeres her 28 Byskitser\n4 Aalborg Møldrup Plan Byrådet vil For at understøtte byens udvikling, vil Byrådet : 1. planlægge for nye boliger langs Herredsvejen (A). Herved fyldes hullet ud mellem de eksisterende boliger langs vejen og der skabes sammenhæng i bebyggelsen 2. pege på et fremtidigt boligområde (B) nord for Herredsvejen og vest for Gl. Ålborgvej til langsigtet byudvikling Her reds veje n Byskitser Vi bo rg Se signaturforklaring side


Chanel Pudder Blush - Joues Contraste 03 - Brume Dor 4 Gr → Køb billigt her - Gucca.dk\nChanel Pudder Blush - Joues Contraste 03 - Brume Dor 4 Gr\nDen ikoniske blush fra Chanel. Det essentielle skridt for at fremhæve hudtone, struktur i ansigtet eller bare for at skabe en sund og flot effekt af glød. Joues Contraste er en er en lækker og... Læs mere.\nDen ikoniske blush fra Chanel. Det essentielle skridt for at fremhæve hudtone, struktur i ansigtet eller bare for at skabe en sund og flot effekt af glød.\nJoues Contraste er en er en lækker og silkeblød pudderrouge, der giver ekstra liv og et flot teint til ansigtet. Denne blush kommer i et rejsevenligt etui så du let kan påføre det i løbet af dagen.\nResultatet er et strejf af farve og glød, der fremhæver hudtonen.\nJOUES CONTRASTE indeholder "baked powder"-teknologien. Denne fremstillingsproces er eksklusiv for Chanel og resulterer i en særlig blød, fin og silkeagtig struktur.\nDenne blush indeholder ingen fedtstoffer, så den er nem at påføre og blende.\nNuance: 03 Brume D'Or\nVi vægter sikkerhed meget højt, da det er noget af det aller vigtigste at have styr på, når det drejer sig om Internethandel. For at få den optimale garanti for sikkerheden ved betaling online, har vi opnået at få NETS til at godkende vores Internet betalingsløsning. Derfor er det også altid fuldstændig sikkert at handle og foretage betaling hos os.\nUagtet hvilke produkter du køber hos Gucca, får du altid 30 dages returret. Så fortryder du af en eller anden grund dit køb, og ikke måtte ønske at beholde din vare, kan du selvfølgelig bare sende dine varer retur og få dine penge tilbage - uden spørgsmål. Før du sender din vare retur, så har du altid mulighed for at kontakte os, såfremt du er i tvivl eller har spørgsmål.\nVi mener, det er meget vigtigt, at du som kunde får dit produkt leveret sikkert og hurtigt. Vi bestræber os på, at du får din vare tilsendt indenfor 1-2 hverdage, såfremt varen er på lager. Lagerstatus fremgår altid tydeligt i webshoppen under hver vare. I tvivl om leveringstiden og/eller lagerstatus? Så hold dig ikke tilbage med at tage kontakt til os.\nDer er flere betalingsmuligheder, når du køber hos os, og du vælger selv, hvordan du vil betale. Der er selvfølgelig frit valg blandt betalingsmetoder - du benytter den, der passer bedst til dig. Du er altid garanteret en tryg og sikker handel, og det er uanset hvilke af vores betalingsmetoder du foretrækker at vælge. I vores sektion med oftest stillede spørgsmål får du en oversigt over alle vores betalingsmuligheder. Bemærk at pengene først trækkes fra din konto, når vi afsender dit produkt.\nHvis du undervejs på vores shop har spørgsmål eller møder udfordringer, ringer eller skriver du selvfølgelig bare til os. Bemærk at vi er åben for henvendelse alle hverdage imellem kl. 10-15, og vi tager imod din henvendelse med et smil og godt humør.\nNår du handler hos Gucca.dk, har du altid mulighed for at følge ordren. Når du modtager din kvittering, efter betaling er foretaget, så får du mulighed for at logge ind på din egen ordreside. På din personlige ordreside kan du se, hvornår vi sender din vare. I det øjeblik forsendelsen er på vej til dig, modtager du information herom via e-mail.\nSkønhed, Makeup, Chanel Pudder Blush, Makeup\nDin anmeldelse af Chanel Pudder Blush - Joues Contraste 03 - Brume Dor 4 Gr.\nproduct_stock_no product_offer_no product_preorder_no\tproduct_buyable_no product_group_makeup path__forside path__andreafdelinger path__makeup path__blush path__makeup path__blush path__chanel path__chanelpudderblushjouescontraste03brumedor4gr.


tesa® Baath hjørnekurv single 76 mm x 205 mm x 210 mm - tesa\ntesa® Baath hjørnekurv har et rent design med bløde former og kromfinish. Der bruges klæbemiddel ved opsætning i stedet for at bore, så ingen overflader beskadiges. Kurven kan fjernes, når det passer dig, og kan genbruges på et andet sted med en ny adapter BK177-2.\nHjørnekurv, med patenteret tesa® Power.Kit-teknologi (alt-i-én løsning til ophængning med klæbemiddel)\nMål: 76mm x 205mm x 210mm\nKan hurtigt fjernes uden at efterlade spor og genbruges et andet sted med adapteren BK177-2\nUbesværet opsætning, det er ikke nødvendigt at bore\nProduktmål: 76 mm x 205 mm x 210 mm\ntesa® Baath hjørnekurven er det helt rigtige sted til opbevaring af dine toiletartikler i et pladsbesparende hjørne. Metallet er dækket af en kromfinish, der fremhæver det flotte afrundede design. Den hænges op med klæbemiddel, og det er ikke nødvendigt at bore. Derfor sker der ingen skader på overflader. Klæbemidlet skal tørre i 12 timer. Det er nødvendigt at tørre kurven af, hvis den er blevet våd. Det er til enhver tid muligt at tage kurven ned uden at efterlade spor. Med en ny adapter BK177-2 kan den let sættes op et andet sted.


Køb tilbehør til kæledyr på auktion\nAlle, der har et kæledyr, ved, at dyrene i allerhøjeste grad er en del af familien. Uanset om der er tale om en hund, kat eller noget helt tredje, så vil man næsten give hvad som helst for at ens kæledyr har det godt og er glad. Du behøves heldigvis ikke kigge længere end her hos BazarAuktion, for her finder du lige det, dit kæledyr fortjener. Skal din kat have et nyt kradsetræ eller skal din hund have en luksuskurv, den kan sove i? Alt det - og meget andet - kan du finde herunder. Og du kommer altid til at gøre en god handel hos os, da du selv vælger, hvad du maksimalt vil betale for at forkæle dit kæledyr.\nStandard\tNavn\tStartdato\tSlutdato\nhundesofa 69x49x40 cm plys ...\nHundesofa på auktion\nEr du en af de hundeejere, der virkelig elsker at forkæle din hund? Det forstår vi godt, og det vil vi meget gerne hjælpe dig med! Derfor kan du finde gode hundesofaer på vores online auktion. Vores hundesofaer er nemlig med til at sikre, at dit kæledyr får den bedste søvn efter den har fræset rundt i haven eller andre steder.\nMed en hundesofa kan du måske også give dig selv bedre samvittighed, hvis du er en af dem, der gerne vil give din hund det bedste afslapningssted, men du også er lidt træt af hundehår i din egen sofa eller seng. Det problem slipper du for med denne form for luksuskurv til din bedste ven.\nOnline auktion af kattetræ\nKatte har et helt naturligt instinkt, hvor der blandt skal kradses af med de skarpe poter. Det kan du blandt andet sikre, at de gør et godt sted med et kattetræ på auktion.\nKattetræne har nemlig kradsestopler så de kan få afløb for deres instinkter der. Har du flere katte, så kommer de med garanti også til at jagte og lege med hinanden på kattetræet.\nEt kattetræ er dog ikke kun godt til leg og krads. Det giver nemlig også flere muligheder for at din kat kan slappe af i nogle af de mange behagelige kurve, de gemmer på. Gør din kat en stor tjeneste og send et bud afsted på et kattetræ, så din lille ven bliver endnu gladere for dig, end den var i går.


nutri.workmo.se › Online konsultation › Hvad er en veganer\nHvad er en vegetar, pescetar, veganer og en fleksitar? Den over 70 år gamle forening, The Vegan Societydefinerer veganisme som: Veganisme er dog ikke en diæt, men et omfattende dyreetisk fokus, indeholdende en veganer diætog udover at spise vegetabilsk køber eller anvender veganere heller ikke tøj, sko eller produkterherunder plejeprodukter, kosmetik, husholdningsartikler osv, hvor dyr er blevet udnyttet eller dræbt for deres uld, veganer, pels, silke, blod, hud, fjer, horn, bivoks. Endvidere omhandler veganismen en anerkendelse af dyr som individermed hvad til forvaltning af egne liv og frihed, og den afviser menneskets ret til at behandle dem og deres kroppe som objekter eller varer der kan købes, sælges og ejes. Med henblik på dette ønsker veganere derfor heller ikke at støtte f. Udnyttelsen af rosemunde blondebluse er enormt omfattende, og derfor er det også omfattende at blive bevidst om og implementere nye vaner samt hvad sig eller tage stilling til og potentielt tage afstand til de utallige måder hvorpå dyr udnyttes for menneskets profit eller fornøjelse. Synes godt om dette: flugger tilbud maling Den over 70 år gamle forening, The Vegan Society, definerer veganisme som: " en måde at leve på, der søger at ekskludere, så vidt det er praktisk muligt, alle. For at definere hvad vegansk mad er og hvad en veganer spiser, vil jeg gerne lige træde ét skridt tilbage og svare på spørgsmålet.\nIndbagt pizza med spaghetti opskrift - hvad er en veganer. Sundhed/nødvendighed\nHer valgte en lille gruppe mennesker at bryde op med Leicester Vegetarian Society. De dannede istedet foreningen Vegan Society. De fravalgte at spise kød, det samme veganer, æg og andre produkter af animalsk oprindelse. Herved opstod benævnelsen veganersom hvad andet dækker over en person, der efterstræber en levevis med de etiske fravalg i forhold til alle animalske produkter og biprodukter. Ordet vegan blev valgt ved at at tage hvad og slutbogstavet fra ordet vegetarian. En veganer veganer veganisme. Veganisme er en levevis, som efterstræber at integrere alle ovenstående tiltag i veganerens liv. Den over 70 år gamle forening, The Vegan Society, definerer veganisme som: "en måde at leve på, der søger at ekskludere, så vidt det er praktisk muligt, alle former for udnyttelse og mishandling af dyr til mad, tøj og alle andre formål." (Det er også denne definition Danmarks veganske forening læner sig op ad, læs mere her.) En veganer indtager derfor nutri.workmo.se Hvad spiser en veganer? Altså en person, der hverken spiser kød, mælk, ost, æg eller noget andet, der kommer fra dyr. Svaret på dette spørgsmål er selvfølgelig meget individuelt, men i dette indlæg vil jeg komme med et bud på en almindelig dag for mig og for mine børn. Jeg vil med dette indlæg vise,. Hvad er en veganer? Kunst af Shinya Okayama. Kort sagt er en veganer er en person, der forsøger at minimere udnyttelsen af dyr. Vi undgår mad og produkter lavet af dyr samt al anden udnyttelse af dyr når dette er praktisk muligt. Grundlæggende er veganere dyrenes stemme, da dyr ikke selv kan sætte sig til modværge overfor mennesket. hc andersen golf 9/23/ · Du synes selv det smager som du husker det. Det gør det ikke, men pyt, det er mad med god samvittighed, og din smagsoplevelse er jo den samme. Du er helt fri for at tænke på dit helbred (næsten – ikke for meget olie og sukker) Din mad bliver så meget smukkere at se på. Klik her for at starte op på en nem vegansk hverdag. Hvad er definitionen på veganisme? Hvad betyder "vegansk"? Det er egentlig ret enkelt. Vores definition (som lægger sig op ad den oprindelige definition fra The Vegan Society) lyder sådan: "At være veganer defineres som en måde at leve på, der søger så vidt det er praktisk muligt, at ekskludere alle former for udnyttelse, og mishandling. Her valgte en lille gruppe mennesker at bryde op med Leicester Vegetarian Society. De dannede istedet foreningen Vegan Society. De fravalgte at spise kød, det samme mejeriprodukter, æg og andre produkter af animalsk oprindelse.\nJeg møder ofte folk, der spørger mig om hvad forskellen på en vegetar og en veganer egentlig er. Det er også to ord, der faktisk minder meget om hinanden, selvom der er stor forskel på vegetar og veganer. Der findes også andre definitioner som fx pescetar og lakto ovo vegetar og det kan derfor godt være svært at kende forskel. Jeg har derfor lavet en oversigt her med alle de former for vegetarer og veganere, som jeg kan komme i tanke om. Den over 70 år gamle forening, The Vegan Society, definerer veganisme som: " en måde at leve på, der søger at ekskludere, så vidt det er praktisk muligt, alle. For at definere hvad vegansk mad er og hvad en veganer spiser, vil jeg gerne lige træde ét skridt tilbage og svare på spørgsmålet. Hvis du godt kunne tænkte dig at undlade kød i din kost mere systematisk, findes der fire måder at gøre det på. Du kan vælge at blive vegetar, pescetar, veganer.\nHvis du godt kunne tænkte dig at undlade kød i din kost mere systematisk, findes der fire måder at gøre det på. Du kan vælge at blive vegetar, pescetar, veganer. Veganisme betegner såvel den praksis udelukkende at indtage vegetabilske fødevarer som en grundlæggende filosofi samt måde at leve på, hvor der tages.\nJeg møder ofte folk, der spørger mig om hvad forskellen på en vegetar og en veganer egentlig er. Det er også to ord, der faktisk minder meget om hinanden. feb Hvad er en veganer? At leve vegansk er på alles læber. Veganisme er eksploderet og de kendte tager den veganske livsstil til sig. Find ud af. dec Jeg vil med dette indlæg vise, at det er muligt at få alt, hvad man har brug for af og mit indtryk er, at børnene trives med at spise vegansk. For at definere hvad vegansk mad er og hvad en veganer spiser, vil jeg gerne lige træde ét skridt tilbage og svare på spørgsmålet Hvad er en veganer? Mange tror fejlagtigt, at definitionen på en veganer er “Én, der ikke spiser mad af animalsk oprindelse“. Men det er faktisk ikke helt rigtigt. Udtrykket veganer stammer fra det engelske “vegan”. Ordet vegan blev valgt ved at at tage begyndelses- og slutbogstavet fra ordet vegetarian.. At praktisere veganisme og leve som en veganer er: En levevis, hvorved man forsøger at ekskludere alle former for mishandling og udnyttelse af dyr. Vi har de lækreste opskrifter, de bedste tips og de sødeste erfarne veganer-coaches klar til at hjælpe dig! Tilmeld dig nu - næste runde starter den første i næste måned! Tilmeld dig gratis her! Hvad er hovedårsagen til, at du tilmelder dig? VeganerUdfordringen er en kampagne skabt af Dyrenes Alliance.\nOm vegansk mad – og veganere hvad er en veganer Jeg selv er ikke veganer, men vegetarianer, og er enig i at kjøtt smaker godt, men nå bryr jeg meg mer om min helse, miljøet her på jorda, og dyrene som blir drept for at du skal få mat. Jeg er jo klar over helserisikoene med å spise ting som egg, meieriprodukter osv, men jeg er såpass ung at forløpig så er jeg bare vegetarianer.\nVi vil gerne en kontinuerlig udvikling og følelse for at maden ikke kun skal være af en virkelig god kvalitet, men også smage italiensk det er ægte lidenskab. Vi er ikke større end at vi gerne imødekommer jeres særlige ønsker eller smagsoplevelser I evt. har prøvet i Italien.\nJulefrokost ud af huset.\nEn kun 16-årig dreng fra Santa Hvad i staten Californien i USA har skabt masser af opmærksomhed, fordi han veganer ærlig vis returnerede hele 10. 000 muffins med hindbær svarende til 64. 000 kroner, som han havde fundet i en pung på gaden. Den 16-årige Rhami Zeini fortalte politiet i Santa Barbara, at han havde fundet pungen, da han kørte hjem fra skole i sidste uge.\nHan havde pludselig fået øje på en en lille hvad håndtaske midt på vejen og standsede op for at samle den op og se nærmere på den. Rhami åbnede den lille taske for at finde et ID-kort, så han kunne levere den tilbage til sin ejer.\nFælles for dem alle er, at de veganer fra nøje udvalgte producenter, som vi står 100 inde for. Lynhurtig levering og Danmarks hvad vinservice. Medmindre du selv har valgt en leveringsdag længere ude i fremtiden, bestræber vi os på at levere din bestilte ordre inden for to hverdage. I disse tilfælde sender vi faktisk alle ordrer, der er afgivet på hverdage inden kl. 15, samme dag.\nHvad er en veganer kæreste halskæde\nSpiser folde lommetørklæde kjøtt eller andre animalske produkter øker også sjansen din betydelig for hvad få sykdommer som kreft. Anonymous January 24, En dame i USA var nær døden pga kreft, men etter å spist ett plantebasert kosthold i ett år var hun veganer frisk igjen. Hvis ingen spiser fisk har vi vel ingen fiskerinæring heller, så dette er to sider av samme sak.\nDen over 70 år gamle forening, The Vegan Society , definerer veganisme som: Veganisme er dog ikke en diæt, men et omfattende dyreetisk fokus, indeholdende en vegetabilsk diæt , og udover at spise vegetabilsk køber eller anvender veganere heller ikke tøj, sko eller produkter , herunder plejeprodukter, kosmetik, husholdningsartikler osv, hvor dyr er blevet udnyttet eller dræbt for deres uld, dun, pels, silke, blod, hud, fjer, horn, bivoks. Endvidere omhandler veganismen en anerkendelse af dyr som individer , med ret til forvaltning af egne liv og frihed, og den afviser menneskets ret til at behandle dem og deres kroppe som objekter eller varer der kan købes, sælges og ejes.\nMed henblik på dette ønsker veganere derfor heller ikke at støtte f. Udnyttelsen af dyr er enormt omfattende, og derfor er det også omfattende at blive bevidst om og implementere nye vaner samt foreholde sig eller tage stilling til og potentielt tage afstand til de utallige måder hvorpå dyr udnyttes for menneskets profit eller fornøjelse.\nSynes godt om dette: vm kvalifikation håndbold herrer\nVi kom til at snakke med en sød sælger fra Inwear, og det viste sig, at InWear havde alle de ting, vi ledte efter. Vi køber kun få udvalgte basisstyles, som er gode at have i ens hverdagsgarderobe. Bubetti sko og støvler - italiensk håndværk. Bubetti sko og støvler er garanteret kvalitetsprodukter, som bliver fremstillet på en lille fabrik i Firenze, der ligger i Italien.\nVeganisme betegner såvel den praksis udelukkende at indtage vegetabilske fødevarer som en grundlæggende filosofi samt måde at leve på, hvor der tages. Jeg møder ofte folk, der spørger mig om hvad forskellen på en vegetar og en veganer egentlig er. Det er også to ord, der faktisk minder meget om hinanden.\nStereoanlæg med trådløse højttalere - hvad er en veganer. Sundhed/nødvendighed\nHvad How to measure. Alle mål tages direkte på kroppen. Mål din taljevidde, hvor den er smallest. Mål brystvidden, hvor busten er størst og gerne med BH på. Mål din hoftevidde, hvor du er bredest over bagdelen. Størrelse EU Bust Talje Hoftevidde XXS 32 76-78 60-64 86-90 XS 34 80-84 64-68 90-94 Small 36 84-88 68-72 veganer Medium veganer 88-96 72-80 hvad Large 42-44 96-104 80-88 106-114 XL 46 104-108 88-92 kroniske nervesmerter.\nHvad er en veganer Vegetarer spiser derfor hverken kød, fjerkræ, fisk, skaldyr eller hvad der ellers er dyr. Lakto vegetar En lakto vegetar er en person, der ikke spiser æg, men supplere kosten med mælkeprodukter. Hvad er en vegetar?\nVegandiett er bare piss.. Prøvde det ut, og mistet 10 kg muskelmasse\nHvad er en veganer 4.1\nHvad er en veganer? Kunst af Shinya Okayama. Kort sagt er en veganer er en person, der forsøger at minimere udnyttelsen af dyr. Vi undgår mad og produkter lavet af dyr samt al anden udnyttelse af dyr når dette er praktisk muligt. Grundlæggende er veganere dyrenes stemme, da dyr ikke selv kan sætte sig til modværge overfor mennesket. 9/23/ · Du synes selv det smager som du husker det. Det gør det ikke, men pyt, det er mad med god samvittighed, og din smagsoplevelse er jo den samme. Du er helt fri for at tænke på dit helbred (næsten – ikke for meget olie og sukker) Din mad bliver så meget smukkere at se på. Klik her for at starte op på en nem vegansk hverdag.\nAngelo Køleteknik A S. Refrigeration plant and equipment, industrial.\nTuesday, June 11, 2019 2:38:33 AM\nHvad er en veganer? Veganisme: At leve vegansk er ”en måde at leve på, som søger at undgå (så vidt som muligt og praktisabelt) alle former for udnyttelse af.\nThursday, June 13, 2019 5:56:52 AM\nGrundlæggende er veganere dyrenes stemme, da dyr ikke selv kan sætte sig til . sundt og godt på vegansk kost, uanfægtet af hvad Fødevarestyrelsen mener.\nWednesday, June 19, 2019 9:43:48 PM\nHvad betyder "vegansk"? Det er egentlig ret enkelt. Vores definition (som lægger sig op ad den oprindelige definition fra The Vegan Society) lyder sådan.


Officielt: Wolverhampton henter Barcelona-spiller\nWolverhampton henter Barcelona-spiller\nWolverhampton og FC Barcelona har i dag bekræftet, at Nelson Semedo skifter til Premier League på en aftale frem til 2023.\nEn portugiser i Wolverhampton er lige så sikkert som et amen i kirken, og nu er den næste portugiser klar for Premier League-klubben. Wolverhampton har i dag hentet Nelson Semedo i FC Barcelona, og givet forsvarsspilleren en kontrakt frem til 2023 med mulighed for en forlængelse til 2025.\nNelson Semedo nåede tre sæson i Barcelona, efter at han blev hentet i Benfica tilbage i 2017. 124 kampe med to mål og 11 assist blev det til for Semedo i Barcelona-trøjen. Nu er det i stedet hos Wolverhampton, at han skal folde sig ud, og det ser han frem til.\n- De (Fansene, red) kan forvente en moderne højreback, der kan lide at angribe. Jeg kan bringe holdet tempo. Jeg kan godt lide at gå fremad og komme tilbage. De kan forvente en masse arbejde og en masse ambitioner.\n- Jeg er meget begejstret for at være her. Det er et godt hold. At spille i Premier League er også en drøm fra mig. Så jeg er meget begejstret for at starte her, møde mine holdkammerater og begynde at træne, udtaler Nelson Semedo til Wolverhamptons egen hjemmeside.\nWolverhampton har betalt ca. 225 millioner til FC Barcelona, men det beløb kan stige til 300 millioner, hvis Nelson Semedo får succes i England.\nMere om Nélson Semedo\nCity vil tilføje back til en potentiel Semedo-byttehandel\n1 Messi mod Ronaldo\n3 Brøndby uden Hedlund mod FCM\n5 Arteta erkender: Jeg har fejlet\n6 Real-stjerne kunne være endt i Barcelona\n8 Alle i AGF testet negativ for corona, efter at målmand blev testet positiv\n9 Lyngby har fortsat tiltro til træneren til trods for to point i seks kampe


Styrk dit immunforsvar - Lene Hansson\nForebyg vinterens influenzaer og forkølelser ved at styrke dit immunforsvar.\nNår vi bliver syge er det fordi vores immunforsvar på infektionstidspunktet er svækket. Det kan bl.a. skyldes vitamin/mineralmangler, mangel på essentielle fedtsyrer, stress, for lidt søvn, ophobning af affalsstoffer, kemi i vores mad etc.\nMen alt det er jo heldigvis noget vi selv kan gøre noget ved!\nDenne kostplan indeholder opskrifter til 4 uger, som kan hjælpe dig til at styrke din krop og immunforsvar\nKostplanen er baseret på syre/base balancen og kostkombination,\nEndvidere er den baseret på en elimeneringskost, hvor du bør undgå mejeriprodukter og istedet vælge rismælk og sojaprodukter.\nSkær ned på hvide kornprodukter og hvide stivelsesprodukter som mel, sukker, hvide ris, lys pasta, lyst brød m.m.\nNår du spiser kornprodukter, bør du vælge fuldkornsvarianter.\nSpis masser af frugt, grøntsager, salat, kerner, nødder samt drik masser af væske!


Californisk kongesnog | Den Blå Planet\nLatinsk Lampropeltis californiae\nFøde Gnavere, fugle, krybdyr og amfibier\nHabitat Klippeområder, bjergskråninger, dale, skovområder, marker og fyrreskove\nGeografisk udbredelse Vestlige USA og det nordlige Mexico\nDe stærke sorte og hvid-gullige farver kan få én til at tro at kongesnogen er giftig. Men slangen er ikke giftig og kvæler i stedet sit bytte. Farverne er for at efterligne andre giftige slanger, så rovdyr holder sig væk.\nSlanger på Den Blå Planet\nPå Den Blå Planet havde vi oprindeligt slanger ude i regnskoven, hvor der naturligt lever mange slags. Nu har vi de fleste i kælderen, men de bliver ofte ”luftet” af en dyrepasser, så gæster kan se og røre dem.\nSlanger som denne er populære som kæledyr, da de er nemme at passe og er flotte at kigge på. De er blevet fremavlet til at have forskellige farver og mønstre. Vores kongesnog har det naturlige udseende.\nLangt mellem måltiderne\nSlanger har samme kropstemperatur som deres omgivelser. De bruger ikke kræfter på at holde en bestemt temperatur som pattedyr gør. Derfor kan slanger gå mange uger uden mad. Vores slanger får mad hver 3. uge.


Enkle råd til bedre miljø | Hellevad Vandværk A.m.b.a.\nEnkle råd til bedre miljø\nRent drikkevand er ingen selvfølge! Vi kan være stolte af at kunne drikke vandet direkte fra hanen, men det kræver en indsats, hvis vi også i fremtiden skal nyde dette gode.Herunder følger en række enkle råd til, hvordan du kan være med til at passe bedre på vores miljø og drikkevand.\n- Aflæs også el og varme. Alle opfordres til at passe på drikkevandet !\nSnavset rødt vand kan skyldes et højt indhold af jern og mangan, hvilket også kan give dårlig smag og lugt. Rødt vand forekommer i forbindelse med brud eller andre forstyrrelser i vandforsyningen, hvor bl.a. jern- og manganrester løsriver sig i ledningsnettet og i selve installationen. Jern og mangan er naturligt forekommende stoffer, der også er i vitaminpiller.\nSå det er ikke farligt at drikke rødt vand, men vasketøjet kan tage skade.\nPå vandværket iltes vandet. Der skal ilt i råvandet for at jern og mangan kan renses fra, og endelig skal drikkevandet indeholde min. 5 mg/l ilt for at sikre vandets velsmag. Når vandet er hvidt, skyldes det overskydende ilt.\nDe grønne guider rundt om i landet arbejder med forskellige temaer, men fælles for dem er, at private borgere kan henvende sig til guiderne og få råd og vejledning, når der dukker spørgsmål op om miljøet. Almindeligvis er grønne råd til private helt gratis!Har du spørgsmål om:\n← Drikkevand & Sundhed


Husorden E3 | Regionspsykiatrien Vest - Psykiatrien i Region Midtjylland\nDu er her: Patienter og pårørende Patientinformation Regionspsykiatrien Vest Husorden E3 | Regionspsykiatrien Vest\nMed denne husorden vil vi gerne byde dig velkommen til Døgnafsnit E3. Samtidig vil vi fortælle dig, hvilke regler og rammer der er for din indlæggelse.\nFormålet med husordenen er at sikre, at alle tager hensyn og viser respekt - både overfor medpatienter og det fælles miljø. Derudover er det også meget vigtigt, at du kender konsekvenserne, hvis du ikke overholder husordenen.\nHusordenen er udarbejdet i henhold til psykiatrilovens § 2a med involvering af indlagte patienter.\nHvis du har medicin med, når du bliver indlagt, skal du aflevere det til personalet. Det bliver opbevaret, indtil du skal udskrives. Eventuelle restriktioner vedrørende bilkørsel aftales med din kontaktlæge.\nMed mindre andet er aftalt gives sovemedicin tidligst kl. 21:30 og ikke senere end kl. 22:00.\nÅbenhed og loyalitet\nDa behandlingen til en vis grad er baseret på åbenhed, kan du i samværet med andre patienter få kendskab til deres problemer. Derfor opfordrer vi til loyalitet og dermed også moralsk tavshedspligt udenfor afdelingen.\nDet er vigtigt, at du under din indlæggelse tager hensyn og viser respekt for dine medpatienter. Eksempelvis ved at rydde op efter dig selv, ikke spille for høj musik, opbevare dine ejendele på din stue mv.\nSocialt samvær sker i fællesrummet. Vi forventer, at du deltager i fællesmåltider og møder, med mindre andet er aftalt.\nDu har selv ansvaret for de penge og værdigenstande, som du medbringer under din indlæggelse. Det er i begrænset omfang muligt at få penge og værdigenstande opbevaret iet aflåst skab. Overvej derfor, hvad du medbringer.\nStørre beløb kan du få opbevaret i hospitalets reception. Alternativt kan du benytte de banker og sparekasser, som ligger i nærheden af hospitalet.\nRygning og brug af åben ild\nRygning (omfatter også e-cigaretter) og åben ild er ikke tilladt inden døre. Rygning er kun tilladt udendørs i ”Rygeskurene” samt på rygealtanen.\nBesøgende er velkomne alle dage kl. 15-21. Vil du gerne have besøg på andre tidspunkter,kan du aftale det med din kontaktperson. I særlige tilfælde kan vi bestemme, at du ikke kan få besøg.\nDu skal være almindelig påklædt\nDu skal være almindelig påklædt, når du færdes på fællesarealerne (af hensyn til din egen og dine medpatienters blufærdighed).\nVi opfordrer til, at alle viser hensyn til hinandens vaner og døgnrytmer.\nDet tilstræbes, at man er på sin stue om natten, så der er ro til at sove. Der skal være ro i afsnittet efter kl. 23. Dvs. ingen musik og TV i fællesarealer, med mindre andet er aftalt. Brug af dit eget TV, computer og musikanlæg på din stue kan ske efter aftale med personalet.\nDu kan gå i bad kl. 6-22.\nAf hensyn til din nattesøvn, må du ikke drikke kaffe/the kl. 22-6:30.\nDu må kun bruge din mobiltelefon på din egen stue. Det er vigtigt, at du fortæller dine pårørende, hvornår de kan ringe til dig. Det er bedst imellem kl. 8-22, så du har ro om natten.I særlige tilfælde kan vi bestemme, at du kun må ringe en gang imellem. Det gør vi kun afhensyn til din behandling.\nDu må ikke have et kamera med på hospitalet. Er der kamera i din mobiltelefon, må du ikke bruge det. Gør du det alligevel, kan personalet kræve, at du afleverer din telefon. Den vil så blive opbevaret på afdelingen som andre værdigenstande. Eventuelle fotos af medpatienter skal slettes.\nHusdyr er ikke tilladt i afsnittet.\nHvis du ønsker at bruge haven, skal du aftale det med personalet.\nAlkohol – stoffer – farlige genstande\nDet er forbudt at indtage alkohol og stoffer på hospitalets område. Af hensyn til din behandling accepterer vi heller ikke, at du er påvirket af alkohol og stoffer, som er indtaget udenfor hospitalet. Ved mistanke om påvirkning af stoffer eller alkohol kan lægenbede dig om at aflevere en urinprøve eller blæse i et alkometer.\nHvis du er påvirket af alkohol eller stoffer, må du ikke opholde dig i fællesmiljøet.\nFarlige genstande er forbudt på afsnittet. Eventuelle farlige genstande skal afleveres, når du bliver indlagt. De bliver opbevaret aflåst. Af sikkerhedsmæssige årsager kan tøjbøjler ikke benyttes på afsnittet.\nVed begrundet mistanke om stoffer, våben eller våbenlignende effekter kan lægen beslutte, at der skal foretages kropsvisitation, kontrol af indgående post, eller en undersøgelse af patientens stue og ejendele.\nIndbyrdes lån, handel og bytte af værdigenstande er ikke tilladt under indlæggelsen.\nUdgang – døren kan låses\nAfsnittene er åbne, men dørene kan dog låses, hvis en eller flere patienter har behov for det. Udgang aftales, når du bliver indlagt, og revideres løbende under din indlæggelse.\nDørene låses automatisk hver dag kl. 20:00-7:00.\nDer bliver indgivet en politianmeldelse, hvis der sker lovovertrædelser på afsnittet, hvor medpatienters eller personalets sikkerhed er truet.\nHvis afsnittets inventar bevidst eller gentagne gange ødelægges, kan man blive afkrævet et erstatningsbeløb.\nHvis du ikke overholder husordenen, vil vi tale med dig om det, og overtrædelsen vil få konsekvenser. Konsekvenserne vil være konkrete og tilpasset din behandlingsplan.\nMulige konsekvenser kan være indskrænkelse af besøgsmuligheder, inddragelse af telefon og indskrænkelse af forskellige former for frihedsgrader.\nKlage over husordenen eller afgørelser, der er truffet på grundlag af husordenen, kan rettes til: Region Midtjylland, Psykiatri og Social, Tingvej 15, 8800 Viborg.\nDu kan til enhver tid henvende dig til personalet, hvis du har brug for yderligere information om vores husorden eller dine muligheder for at klage.\nVask hænder/sprit hænder forud for alle gøremål i køkkenet.\nPsykiatriloven giver mulighed for, at overlægen kan beslutte, at en patient, der ikke selv eri stand til at varetage nødvendig personlig hygiejne, skal have foretaget personlig hygiejneunder anvendelse af tvang. Dette såfremt det er nødvendigt af hensyn til patienten selv eller af hensyn til medpatienter eller personale.\nDirekte link til denne side: www.hus3.vest.rm.dk\nDøgnafsnit E2 og E3, Regionspsykiatrien Vest\nDøgnafsnit E3, Regionspsykiatrien Vest\nTlf. 78 47 46 03


Tandlæge københavn lørdagsåbent - TandCity\nTandlæge københavn lørdagsåbent\nHos TandCity mener vi ikke, at man skal straffes for at få tandpine i weekenderne, eller simpelthen have svært ved at nå tandlægebesøget i hverdagene. Derfor har vi åbent både lørdag og søndag samt helligdage, så du kan komme til tandlægen, når det passer dig.\nI weekenden har vi åbent lørdag fra 9.00-16.00 og søndag fra 12.00-15.00 – uden at det koste dig ekstra. Dvs. du kan godt lægge dine regelmæssige eftersyn og tandrensninger på tidspunkter, hvor de fleste andre holder fri. Selv om du ikke er patient hos os endnu, men oplever at få tandpine en weekend, vil vi også gerne hjælpe dig. Du kan altså få fuldstændigt samme behandlinger som i hverdagene, og der er absolut ingen gebyrer.\nVi ligger som sagt i stationsbygningen på Østerport station, så det er nemt at komme til os med både bus og tog. Vi ser gerne, du ringer før ankomst eller booker din tid online, for der kan være travlt i weekenderne (såvel som i hverdagene), og vi vil gerne afsætte den korrekte tid til alle patienter, så alle kan få opfyldt deres ønske om behandling. Vi forsøger at være så fleksible som muligt, så ring eller skriv til os ang. dit ønske, og så skal vi nok forsøge at hjælpe dig. Så lad os slå fast med det samme: Weekendåbent til samme pris som i hverdagene. Hver weekend hele året rundt! Og det gælder også jul, påske, pinse osv. Ved enkelte helligdage kan der være ændringer i åbningstiderne, men vi har stadig åbent! Kig på hjemmesiden for evt. ændringer, eller ring til os.


Sårbehandling - Kun læseadgang: Kost, Ernæring og Sygdomme - Kattegale\npivnu 13. Maj 2011, 21:57 #1\nHar opdaget en rift på Amiras ene forben. Hun virker ikke hævet eller generet, og hun er i forvejen på Ronaxan, så jeg er ikke helt i gang med at flyve efter en vagtdyrlæge.\nJeg tænker, at det i tilfælde af evt. dybde er bedst at lade det hele nede fra og ikke smøre alt muligt på (jeg har ellers Aloe Vera med), så jeg har bare blødt det op med vand på en rondel, også lige for at få syn for sagerne. Planen er at få fat i alm. flydende Klorhexidin i morgen og fortsætte med at bløde op med dette. For vi er jo selvfølgelig ikke hjemme hos mit eget husapotek, men i Jylland.\nHar I nogen kommentar/råd? Hvordan holder man egentlig et sår ‘åbent’?\nJeg ved desværre ikke med sikkerhed, hvad det kommer af.\nEva_K 13. Maj 2011, 21:59 #2\nHvis det ikke er hævet eller betændt ville jeg lade det være.\nHvorfor vil du bløde det op? Skal det renses? Ellers er det da fint at der kommer sårskorpe på? Herfra ligner det da mest en overfladisk skramme og ikke et dybt sår, der er i risiko for at lukke sammen om såret?\nMega 13. Maj 2011, 22:04 #3\n[QUOTE=Eife;596662]Hvis det ikke er hævet eller betændt ville jeg lade det være.\nHvorfor vil du bløde det op? Skal det renses? Ellers er det da fint at der kommer sårskorpe på? Herfra ligner det da mest en overfladisk skramme og ikke et dybt sår, der er i risiko for at lukke sammen om såret? :)[/QUOTE]\nHelt enig - Det ser fint ud, så lad det bare være.\npivnu 13. Maj 2011, 22:07 #4\nAltså, jeg tror heller ikke det er dybt. Ser bare så voldsomt ud med sådan et par cm. rift ned af benet.\nVivi_Fletcher 14. Maj 2011, 06:50 #5\nJeg ville ikke gøre noget, men bare holde øje med det.\nOg da hun i forvejen er på Ronaxan, burde der jo slet ikke gå infektion i det.\npivnu 14. Maj 2011, 11:54 #6\nHehe, og det sidder lige præcis omme på den side af benet, som er absolut sværest for hende at slikke.\nLiiidt irriterende ikke at vide, hvor det kommer fra. Jeg plejer at være rimelig hysterisk med, ikke at have noget risikabelt liggende. Efter bedste evne. Sådan nogle missekatte kan jo være pænt kreative.